
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3360 

30 Δεκεμβρίου 2013 


ΑΠΟΦΑΣΕΙ Σ 

Αριθμ. 13772 

Έγκριση Οργανισμού Εσωτερικών Υπηρεσιών της Δη¬ 
μοτικής ΕπιχείρησηςΎδρευσης Αποχέτευσης Μινώα 
Πεδιάδας (Δ.Ε.Υ.Α.Μ.Π.). 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010, 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης». 

2. Τις διατάξεις του άρθρου 8 του ΠΔ 136/2010, «Οργα¬ 
νισμός της Αποκεντρωμένης Διοίκησης Κρήτης». 

3. Τις διατάξεις του άρθρου 7 παρ. 1 του Ν. 1069/1980, 
«Περί κινήτρων διά την ίδρυσιν Επιχειρήσεων Υδρεύσεως 
και Αποχετεύσεως». 

4. Τις αριθ. 38/2012,17/2013 και 34/2013 αποφάσεις του 
Διοικητικού Συμβουλίου της ΔΕΥΑ Μινώα Πεδιάδας περί 
Έγκρισης του Οργανισμού Εσωτερικής Υπηρεσίας της 
Δ.Ε.Υ.Α.Μ.Π. και τις αντίστοιχες 250/2012, 110/2013 και 
229/2013 του Δημοτικού Συμβουλίου Μινώα Πεδιάδας με 
τις οποίες εγκρίθηκε ο Οργανισμός Εσωτερικής Υπηρε¬ 
σίας της Δ.Ε.Υ.Α.Μ.Π., αποφασίζουμε: 

Εγκρίνουμε τον Οργανισμό Εσωτερικής Υπηρεσίας της 
Δημοτικής ΕπιχείρησηςΎδρευσης Αποχέτευσης Μινώα 
Πεδιάδας ο οποίος διαμορφώνεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
(Ο.Ε.Υ.) ΤΗΣ Δ.Ε.Υ.Α.Μ.Π. 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΜΙΝΩΑ ΠΕΔΙΑΔΑΣ 

ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
Αρθρο Ιο 

Περιεχόμενο Οργανισμού Εσωτερικής Υπηρεσίας 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής ΕπιχείρησηςΎδρευσης - Αποχέτευσης Μινώα 
Πεδιάδας ρυθμίζει τα ζητήματα που αφορούν στην ορ¬ 
γάνωση, τη σύνθεση, τις αρμοδιότητες και τη λειτουργία 
των υπηρεσιών της, τον αριθμό των οργανικών θέσεων 
του τακτικού προσωπικού κατά υπηρεσία, την τοποθέτη¬ 
ση στις θέσεις σύμφωνα με τις ειδικότητες και ανάλογα 
με τις ανάγκες της υπηρεσίας, τον τρόπο πρόσληψης 


και απόλυσης, τις αποδοχές, την πειθαρχική ευθύνη και 
γενικά κάθε θέμα που έχει σχέση με την υπηρεσιακή 
κατάσταση και τα δικαιώματα του απασχολούμενου 
προσωπικού και τις υποχρεώσεις της Δ.Ε.Υ.Α. προς το 
προσωπικό που από την πρόσληψή του αποδέχεται τον 
Ο.Ε.Υ. ως εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Άρθρο 2ο 

Διοικητικό Συμβούλιο 

1. Οι υπηρεσίες της Δ.Ε.Υ.Α. τελούν κάτω από την επο- 
πτεία και την καθοδήγηση του Διοικητικού Συμβουλίου της. 

2. Η Δ.Ε.Υ.Α. διοικείται από το Διοικητικό Συμβούλιο η σύν¬ 
θεση του οποίου και οι αρμοδιότητές του ορίζονται από το 
Π.Δ.... “σύσταση Δημοτικής ΕπιχείρησηςΎδρευσης και Απο¬ 
χέτευσης”, από τις διατάξεις του άρθρου 3 του Ν. 1069/1980 
και το Π.Δ. 410/95 όπως αυτές ισχύουν κάθε φορά. 

3. Οι ειδικότερες αρμοδιότητές του καθορίζονται από 
τη σχετική νομοθεσία και τον Κανονισμό Διοίκησης και 
Διαχείρισης της Δ.Ε.Υ.Α. 

4. Κάτω από την άμεση εποπτεία και τον έλεγχο του 
Διοικητικού Συμβουλίου βρίσκονται ο Γενικός Διευθυ¬ 
ντής, η Γραμματεία Διοίκησης και το Γραφείο Δημοσίων 
Σχέσεων. Ως Τεχνικός Ασφαλείας ορίζεται από το Διοι¬ 
κητικό Συμβούλιο ένας μηχανικός της επιχείρησης, ενώ 
ο Νομικός Σύμβουλος είναι εξωτερικός συνεργάτης που 
αναλαμβάνει υποθέσεις και αμείβεται κατά περίπτωση. 

Οι παραπάνω συνεργάζονται στενά τόσο με τον Γ ενικό 
Διευθυντή όσο και με τις Διευθύνσεις της Υπηρεσίας. 

Άρθρο 3ο 

Συγκρότηση Υπηρεσιών 

1. Η Δημοτική Επιχείρηση Ύδρευσης - Αποχέτευσης Μι- 
νώα Πεδιάδας συγκροτείται από τις παρακάτω υπηρεσίες: 

- Γ ενική Διεύθυνση 

- Διοικητική και Οικονομική Υπηρεσία 

- Τεχνική Υπηρεσία 

2. Το επίπεδο Διοικητικής και Οργανωτικής Διάρθρω¬ 
σης της Δ.Ε.Υ.Α.Μ.Π. έχει ως εξής: 

- Διεύθυνση 

- Υπηρεσία 

- Τμήμα 

- Γραφείο/Συνεργείο 

3. Οι αντίστοιχοι επικεφαλής των παραπάνω διοικητι¬ 
κών επιπέδων ονομάζονται: 

- Γενικός Διευθυντής 

- Διευθυντής Υπηρεσίας 

- Προϊστάμενος Τμήματος 

- Υπεύθυνος Γ ραφείου / Συνεργείου 

4. Η θέσπιση από τον Οργανισμό συγκεκριμένων Γ ρα¬ 
φείων ως υποδιαιρέσεων ενός τμήματος δεν υποχρεώνει 
την Επιχείρηση να στελεχώνει με διαφορετικά άτομα τις 
υποδιαιρέσεις αυτές. Αντίστροφα, εάν αυτό κριθεί σκόπι¬ 
μο, είναι δυνατή η παραπέρα κατάτμηση ενός τμήματος 
σε περισσότερα από τα αναφερόμενα στον παρόντα 
Οργανισμό Γ ραφεία. 

Άρθρο 4ο 

Κάλυψη θέσεων Διευθυντών και 
Προϊσταμένων οργανικών μονάδων. 

1. Ο Γ ενικός Διευθυντής προσλαμβάνεται με απόφαση 
του Δ.Σ. και προΐσταται όλων των υπηρεσιών της Δ.Ε.Υ.Α. 

2. Οι Διευθυντές των Υπηρεσιών (Τεχνικών και Διοι¬ 
κητικών και Οικονομικών) επιλέγονται με απόφαση του 
Διοικητικού Συμβουλίου. 

3. Οι Προϊστάμενοι των τμημάτων ορίζονται με από¬ 
φαση του Προέδρου ύστερα από σχετική εισήγηση του 
Γ εν. Διευθυντή. 

4. Οι υπεύθυνοι των γραφείων με απόφαση του Γεν. 
Διευθυντή μετά από εισήγηση των Διευθυντών της αντί¬ 
στοιχης υπηρεσίας. 

Άρθρο 5ο 
Σχέσεις Υπηρεσιών 

Οι υπηρεσίες της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται με 
οριζόντιες και κάθετες σχέσεις, για την επίτευξη των 
οργανωτικών επιδιώξεων και σκοπών της Δ.Ε.Υ.Α.Μ.Π. 

Άρθρο 6ο 

Συμβούλιο Προγραμματισμού 

Το Συμβούλιο Προγραμματισμού της Δ.Ε.Υ.Α. αποτελεί 
συμβουλευτικό όργανο υποστήριξης του έργου της Διεύθυν¬ 
σης και της Διοίκησης με τις ακόλουθες δραστηριότητες: 

1. Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

- Προγράμματα υλοποίησης στόχων της Δ.Ε.Υ.Α. 

- Προγράμματα επενδύσεων 

- Προγράμματα λειτουργίας 

- Προγράμματα χρηματοδοτήσεων. 

2. Παρακολούθηση της πορείας εφαρμογής των Προγραμ¬ 
μάτων Δράσης, αξιολόγησης και τυχόν αναθεώρησής τους. 

Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Γ εν. Διευθυντή της Δ.Ε.Υ.Α. 

Στο Συμβούλιο προγραμματισμού της Δ.Ε.Υ.Α. συμμε¬ 
τέχουν: 

- Ο Πρόεδρος 

- Ο Γ ενικός Διευθυντής 

- Ο Διευθυντής Διοικητικών και Οικονομικών Υπηρεσιών 

- Ο Διευθυντής Τεχνικών Υπηρεσιών και ανάλογα με 
το προς συζήτηση αντικείμενο, οι αρμόδιοι Προϊστάμενοι 
των Τμημάτων της Δ.Ε.Υ.Α.Μ.Π. 

Αρθρο 7ο 

Ερμηνεία - Μεταβολές Οργανισμού 

1. Οι διατάξεις του Οργανισμού συμπληρώνονται με 
απόφαση του Διοικητικού Συμβουλίου της Δ.Ε.Υ.Α.Μ.Π. Οι 
αρμοδιότητες των επιμέρους διοικητικών ενοτήτων του 
Οργανογράμματος της Επιχείρησης θεωρούνται ενδεικτι¬ 


κές και όχι αποκλειστικές του περιεχομένου εργασίας, και 
επομένως μπορεί να ανατίθενται από τον Γ ενικό Διευθυντή 
στο προσωπικό, κάθε ενότητας καθήκοντα που δεν αναφέ- 
ρονται με συγκεκριμένο τρόπο στην αντίστοιχη περιγραφή 
του περιεχομένου εργασίας της αλλά εντάσσονται στο 
ουσιαστικό περιεχόμενό της. Είναι δυνατή η ανάληψη από 
έναν εργαζόμενο περισσότερων από μιας θέσης εργασίας, 
αν αυτό κριθεί σκόπιμο από τον Γ. Διευθυντή. 

2. Σε περίπτωση που η Δ.Ε.Υ.Α.Μ.Π. αναλάβει και άλλες, 
κατά το νόμο, δραστηριότητες πέρα από αυτές που ανα- 
φέρονται στον παρόντα Οργανισμό, το Δ.Σ. συμπληρώνει 
ή και τροποποιεί, με τις απαραίτητες διοικητικές ενότη¬ 
τες και τις αντίστοιχες περιγραφές αρμοδιοτήτων τους, 
τον ισχύοντα Οργανισμό. Επίσης μπορεί να μεταβάλλει 
τον ανώτατο αριθμό προσωπικού της. Για όλες τις παρα¬ 
πάνω μεταβολές, οι αποφάσεις του Δ.Σ. της Επιχείρησης 
θα σταλούν για έγκριση στο Γ.Γ. της Περιφέρειας. 

Αρθρο 8ο 

Εξωτερικοί Σύμβουλοι 

1. Η επιχείρηση μπορεί να χρησιμοποιεί, όταν το απασχο¬ 
λούμενο σ' αυτή επιστημονικό και άλλο προσωπικό δεν έχει 
τις ειδικές γνώσεις, ύστερα από αιτιολογημένη απόφαση 
του Διοικητικού Συμβουλίου της επιχείρησης, τις υπηρεσίες 
και άλλων εξωτερικών συμβούλων με ειδικές γνώσεις, όπως 
οικονομολόγων, τεχνικών, χημικών κλπ. 

2. Η αμοιβή των παραπάνω ειδικών συμβούλων θα γίνεται 
πάντοτε με σύμβαση ανάθεσης έργου. Τα σχετικά με την 
αμοιβή τους θα καθορίζονται από το Διοικητικό Συμβούλιο. 

Αρθρο 9ο 

Οργανωτική Διάρθρωση 

Η βασική οργανωτική διάρθρωση των υπηρεσιών της 
Επιχείρησης είναι: 

1. Γ ενική Διεύθυνση 

1.1. Γενικός Διευθυντής 

1.1.1. Γραφείο Γραμματείας, Πρωτοκόλλου - Γενικών 
καθηκόντων 

2. Διοικητική και Οικονομική Υπηρεσία 

2.1. Διευθυντής Διοικητικής και Οικονομικής Υπηρεσίας 

2.1.1. Τμήμα Διοικητικό και Οικονομικό 

2.1.11 Γ ραφείο εισαγωγής νέων τεχνολογιών και δια¬ 
χείρισης ανθρώπινων πόρων 

2.1.12. Γ ραφείο ταμείου, προϋπολογισμού και ελέγχου 

2.1.13. Γ ραφείο προγραμματισμού, στρατηγικού σχεδι- 
ασμού και επικοινωνίας 

2.1.2. Τμήμα Λογιστηρίου και Προσωπικού 

2.12.1 Γ ραφείο προσωπικού και μισθοδοσίας 

2.12.2. Γ ραφείο λογιστηρίου 

2.12.3. Γραφείο προμηθειών διαχείρισης υλικών και 
αποθήκης 

2.1.3. Τμήμα Καταναλωτών 

2.13.1 Γραφείο εξυπηρέτησης πολιτών - πελατών 

2.13.2. Γ ραφείο καταγραφής κατανάλωσης και έκδοσης 

λογαριασμών 

3. Τεχνική Υπηρεσία 

3.1. Διευθυντής Τεχνικής Υπηρεσίας 

3.1.1. Τμήμα Ύδρευσης 

3.1.11 Γ ραφείο εκτέλεσης έργων ύδρευσης - παροχών 
και επεκτάσεων δικτύου ύδρευσης 

3.1.12. Γ ραφείο συνεργείων επισκευών και συντήρησης 
δικτύων ύδρευσης - δεξαμενών 

3.1.13. Γ ραφείο λειτουργίας και συντήρησης Η/Μ Εξο¬ 
πλισμού αντλιοστασίων ύδρευσης 

3.1.2. Τμήμα Αποχέτευσης 

3.Ι.2.Ι. Γραφείο εκτέλεσης έργων αποχέτευσης - παρο¬ 
χών και επεκτάσεων δικτύου αποχέτευσης 

3.12.2. Γ ραφείο συνεργείων επισκευών και συντήρησης 
δικτύων αποχέτευσης 

3.12.3. Γ ραφείο λειτουργίας και συντήρησης Βιολογικών 
Καθαρισμών 

3.12.4. Γραφείο λειτουργίας και συντήρησης Η/Μ Εξο¬ 
πλισμού αντλιοστασίων αποχέτευσης και Εγκαταστάσε¬ 
ων Επεξεργασίας Λυμάτων 

3.1.3. Τμήμα Μελετών - Επίβλεψης και Ποιοτικού Ελέγχου 

3.13.1 Γ ραφείο μελετών - παρακολούθησης και κοστο¬ 
λόγησης έργων 

3.13.2. Γ ραφείο ποιοτικού και μικροβιολογικού ελέγχου 
νερού και λυμάτων. 

Άρθρο 10ο 

Κλάδοι των θέσεων του Προσωπικού 

1. Πέρα από το προσωπικό που θα μεταταχθεί από τον 
Δήμο βάσει του Ν. 1069/80 (άρθρο 7, παρ. 3) και θα καταστεί 
προσωπικό της Δ.Ε.Υ.Α.Μ.Π. καταλαμβάνοντας αντίστοιχες 
θέσεις, τα υπόλοιπα υπό πρόσληψη στελέχη επιβάλλεται να 
επιλέγονται με βασικό κριτήριο την κατάρτιση, τη γενικότερη 
συγκρότηση και την προϋπηρεσία στον ιδιωτικό και δημόσιο 
τομέα. Σημασία θα δίνεται στο υψηλό επίπεδο, στα ειδικά 
προσόντα και στις ιδιαίτερες ικανότητες που θα συγκεντρώ¬ 
νουν οι υποψήφιοι, ώστε σύντομα να ανταποκρίνονται με 
αποτελεσματικότητα στις υποχρεώσεις τους. 


2. Η στελέχωση των θέσεων εργασίας της Δ.Ε.Υ.Α.Μ.Π., 
είναι συνυφασμένη με τις ανάλογες δραστηριότητες της 
Επιχείρησης. 

3. Οι θέσεις του τακτικού προσωπικού της Δ.Ε.Υ.Α.Μ.Π. 
κατατάσσονται στους ακόλουθους κλάδους: 

- Υποχρεωτική Εκπαίδευση (ΥΕ): Ως τυπικό προσόν διορι¬ 
σμού ορίζεται απολυτήριο Δημοτικού Σχολείου ή Τριτάξιου 
Γυμνασίου ή τίτλος Κατώτερης Τεχνικής Σχολής ή εμπειρία. 

- Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου ή Λυ¬ 
κείου (Γενικού, Πολυκλαδικού, Τεχνικού ) ή τίτλο Τεχνικής 
Επαγγελματικής Δευτεροβάθμιας εκπαίδευσης ή Σχολής 
μαθητείας ΟΑΕΔ του Ν. 1346/83 ή πτυχίο των μέσων Τεχνι¬ 
κών Σχολών που καταργήθηκαν με το Ν. 576/77, ή άλλους 
τίτλους ισότιμων σχολών της ημεδαπής ή αλλοδαπής. 

- Τεχνολογική Εκπαίδευση (ΤΕ): Ως τυπικό προσόν δι¬ 
ορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδαπής. 

- Πανεπιστημιακή Εκπαίδευση (ΠΕ): Ως τυπικό προσόν 
διορισμού ορίζεται το πτυχίο ή δίπλωμα τμήματος ή σχο¬ 
λής ΑΕΙ ή ισότιμο της αλλοδαπής. 

Αρθρο 11ο 

Διάρθρωση Προσωπικού 

1. Ειδικότερα και περισσότερο αναλυτικά, η Δ.Ε.Υ.Α.Μ.Π. 
διαρθρώνεται με βάση την ειδικότητα, τις οργανικές θέ¬ 
σεις και τον αριθμό των ατόμων ως εξής: 


ΔΙΟΙΚΗΤΙΚΗ ΕΝΟΤΗΤΑ 

ΕΙΔΙΚΟΤΗΤ Α-ΘΕΣΗ 

ΟΡΓΑΝΙΚΗ ΘΕΣΗ 

ΑΡΙΘΜΟΣ 


ΕΡΓΑΣΙΑΣ 


ΑΤΟΜΩΝ 

1. Γενική Διεύθυνση 

1.1 Γ ενικός Διευθυντής 

Ως Ν. 1069/80 άρθρο 6 παρ. 
2-5 

-Γενικός Διευθυντής 

1 

1.1.1. Γραμματεία Διοίκησης και 

Δ.Ε. Διοικητικός 

-Γραμματέας, Υπεύθυνος Γραφείου 

1 

Γ ραφείο Δημοσίων Σχέσεων 
-Γενικών καθηκόντων 

Υ.Ε. Εργάτης 

-Καθαριστής/στρια 

1 

2. Διοικητική και Οικονομική Υπηρεσία 

2.1. Διευθυντής Διοικητικής και 

Π.Ε. Οικονομικός 

-Διευθυντής Διοικητικής και Οικο- 

1 

Οικονομικής Υπηρεσίας 

νομικής Υπηρεσίας 

2.1.1. Τμήμα Διοικητικό και Οικο¬ 
νομικό 

Π.Ε. Οικονομικός 

-Προϊστάμενος Διοικητικού και Οι¬ 
κονομικού Τμήματος 

1 

2.1.11 Γραφείο εισαγωγής νέων 
τεχνολογιών και διαχείρισης 
ανθρώπινων πόρων 

Τ.Ε. Πληροφορικής 

- Υπεύθυνος Γραφείου 

1 

2.1.12. Γ ραφείο ταμείου, προϋ¬ 
πολογισμού και ελέγχου 

Τ.Ε. Οικονομικός 

-Υπεύθυνος Γ ραφείου 

1 


Δ.Ε. Διοικητικός 

-Τ αμίας, Υπάλληλος Γ ραφείου 

2 

2.1.13. Γ ραφείο Προγραμματι¬ 
σμού, Στρατηγικού Σχεδιασμού 
και Επικοινωνίας 

Τ.Ε. Οργάνωσης και Διοίκη¬ 
ση ς Επιχειρήσεων 

-Υπεύθυνος Γ ραφείου 

1 

2.1.2. Τμήμα Λογιστηρίου και 
Προσωπικού 

Τ.Ε. Οικονομικός 

- Προϊστάμενος Τμήματος Λογιστη¬ 
ρίου και Προσωπικού 

1 

2.12.1 Γ ραφείο προσωπικού και 
μισθοδοσίας 

Τ.Ε. Οικονομικός 

- Λογιστής, Υπεύθυνος Γ ραφείου 

1 

2.12.2. Γ ραφείο λογιστηρίου 

Τ.Ε. Οικονομικός 

-Λογιστής, Υπεύθυνος Γραφείου 
-Β. Λογιστή, Υπάλληλος Γ ραφείου 

1 


Τ.Ε. Οικονομικός 


1 

2.12.3. Γ ραφείο προμηθειών δια¬ 
χείρισης υλικών και αποθήκης 

Τ.Ε. Οικονομικός 

-Αποθηκάριος, Υπεύθυνος Γ ραφείου 

1 

2.1.3. Τμήμα Καταναλωτών 

Τ.Ε. Διοικητικός 

- Γραμματέας, Υπεύθυνος Γραφείου 

1 

2.1.3.1. Γραφείο εξυπηρέτησης 
πολιτών - πελατών 

Δ.Ε. Διοικητικός 

-Γ ραμματέας, Υπεύθυνος Γ ραφείου 

1 

2.Ι.3.2. Γραφείο καταγραφής 
κατανάλωσης και έκδοσης λο¬ 
γαριασμών 

Τ.Ε. Διοικητικός 

- Γ ραμματέας, Υπεύθυνος Γ ραφείου 

1 

3. Τεχνική Υπηρεσία 

3.1. Διευθυντής Τεχνικής Υπη- 

Π.Ε. Ηλεκτρολόγος Μηχα- 

-Διευθυντής Τεχνικής Υπηρεσίας 

1 

ρεσίας 

νικάς 


3.1.1. Τμήμα'Υδρευσης 

Π.Ε. Μηχανικός (Πολιτικός ή 

-Προϊστάμενος Τμήματος'Υδρευ- 

1 


Μηχανολόγος) 

σης 

3.1.1.1. Γ ραφείο εκτέλεσης έργων 


-Τοπογράφος, Υπεύθυνος Γραφείου 

1 

ύδρευσης - παροχών και επε¬ 
κτάσεων δικτύου ύδρευσης 

Τ.Ε. Τοπογράφος 

Δ.Ε. Υδραυλικός 

-Υδραυλικός 

-Εργάτης 

- Χειριστής χωματουργικών και 

2 

1 


Υ.Ε. Εργάτης 

ανυψωτικών μηχανημάτων 

1 


Υ.Ε. Εργάτης 


1 

3.11.2. Γ ραφείο συνεργείων επι¬ 
σκευών και συντήρησης δικτύ¬ 
ων ύδρευσης - δεξαμενών 

Δ.Ε. Υδραυλικός 

Δ.Ε. Υδραυλικός 

Υ.Ε. Εργάτης 

Υ.Ε. Εργάτης 

-Υδραυλικός, Υπεύθυνος Γραφείου 

- Υδραυλικός 

-Εργάτης 

Οδηγός αυτοκινήτου 
-Χειριστής χωματουργικών και ανυ¬ 
ψωτικών μηχανημάτων 

1 

2 

1 

1 

1 

3.1.13. Γραφείο λειτουργίας και 
συντήρησης Η/Μ εξοπλισμού 

Δ.Ε. Υδραυλικός 

-Υδραυλικός, 

1 

αντλιοστασίων ύδρευσης 

Δ.Ε. Ηλεκτροτεχνίτης 

-Ηλεκτροτεχνίτης 

Υπεύθυνος Γ ραφείου 

1 

3.1.2. Τμήμα Αποχέτευσης 

Π.Ε. Πολιτικός Μηχανικός ή 

- Προϊστάμενος Τμήματος Αποχέ- 

1 


Τοπογράφος 

τευσης 

3.12.1 Γ ραφείο εκτέλεσης έρ- 

Τ.Ε. Τοπογράφος ή Έργων 

-Τοπογράφος, Υπεύθυνος Γραφείου 

1 

γων αποχέτευσης - παροχών 

υποδομής 



και επεκτάσεων δικτύου απο- 

Δ.Ε. Υδραυλικός 

-Υδραυλικός 

1 

χέτευσης 

Υ.Ε. Εργάτης 

-Εργάτης 

2 

3.12.2. Γραφείο συνεργείων επι- 

Δ.Ε. Υδραυλικός 

-Υδραυλικός, Υπεύθυνος Γραφείου 

1 

σκευών και συντήρησης δικτύ- 

Δ.Ε. Υδραυλικός 

-Υδραυλικός 

1 

ων αποχέτευσης 

Υ.Ε. Εργάτης 

-Εργάτης 

- Χειριστής αποφρακτικού μηχανή- 

1 


Υ.Ε. Εργάτης 

ματος 

1 

3.12.3. Γραφείο λειτουργίας και 
συντήρησης Βιολογικών Καθα¬ 
ρισμών 

Τ.Ε. Μηχανολόγος ή Ηλε¬ 
κτρολόγος 

Δ.Ε. Υδραυλικός 

Υ.Ε. Εργάτης 

-Μηχανολόγος ή Ηλεκτρολόγος, 
Υπεύθυνος Γ ραφείου 
-Υδραυλικός 
-Εργάτης 

1 

1 

2 

3.12.4. Γραφείο λειτουργίας και 
συντήρησης Η/Μ Εξοπλισμού, 
αντλιοστασίων αποχέτευσης 
και Εγκαταστάσεων Επεξεργα¬ 
σίας Λυμάτων 

Δ.Ε. Ηλεκτροτεχνίτης 

-Ηλεκτροτεχνίτης 

Υπεύθυνος Γ ραφείου 

1 

3.1.3. Τμήμα Μελετών - Επίβλε- 

Π.Ε. Μηχανικός (Πολιτικός ή 

- Προϊστάμενος Τμήματος Μελετών 


ψης και Ποιοτικού Ελέγχου 

Μηχανολόγος ή Ηλεκτρο¬ 
λόγος) 

- Επίβλεψης και Ποιοτικού Ελέγχου 

1 

3.13.1 Γραφείο μελετών - επί- 

Τ.Ε. Τοπογράφος ή Δομικών 

-Τοπογράφος ή Δομικών έργων ή 

1 

βλέψης και κοστολόγησης 

έργων ή Έργων υποδομής 

Έργων υποδομής, Υπεύθυνος Γρα- 


έργων 

Τ.Ε. Μηχανολόγος ή Ηλε- 

φείου 



κτρολόγος 

-Μηχανολόγος ή Ηλεκτρολόγος 

1 

3.13.2. Γραφείο ποιοτικού και 
μικροβιολογικού ελέγχου νερού 
και λυμάτων 

Π.Ε. Χημικός Μηχανικός ή 
Περιβάλλοντος (Χημικός) 

-Χημικός Μηχανικός ή Περιβάλλο¬ 
ντος (Χημικός), Υπεύθυνος Γ ραφεί¬ 
ου 

1 



Σύνολο : 

52 

2. Ο αριθμός των οργανικών θέσεων μπορεί να αυξηθεί 
ή να μειωθεί ανάλογα με τις ανάγκες της επιχείρησης. 
Η αύξηση ή η μείωση των οργανικών θέσεων γίνεται με 
τροποποίηση του παρόντος Ο.Ε.Υ. μετά από απόφαση 
του Δ.Σ. της Δ.Ε.Υ.Α.Μ.Π. 

Αρθρο 12ο 

Αρμοδιότητες επιχειρησιακών μονάδων 

Οι αρμοδιότητες, τα καθήκοντα και τα δικαιώματα των 
επιχειρησιακών μονάδων είναι: 

1. Γενική Διεύθυνση 

1.1. Γ ενικός Διευθυντής 

Οι αρμοδιότητες τα καθήκοντα και τα δικαιώματα του 
Γ ενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί 
της Δ.Ε.Υ.Α. 

Ειδικότερα ο Γενικός Διευθυντής. 

Προΐσταται όλων των υπηρεσιών της επιχείρησης, εξα¬ 
σφαλίζει την ομαλή λειτουργία της και φροντίζει: 

- Για την εκπλήρωση του σκοπού για τον οποίο συστή- 
θηκε η επιχείρηση. 

- Για την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ' αυτά εγκατα¬ 
στάσεων και υποβολής προς έγκρισής τους από το Δ.Σ. 

- Για την κατάρτιση του ετήσιου προγράμματος επενδύ¬ 
σεων για το επόμενο οικονομικό έτος, καθώς και τα επόμε¬ 
να τέσσερα (4) οικονομικά έτη, υποδεικνύοντας τις πηγές 
χρηματοδότησης και υποβολής προς έγκριση του από το 
Δ.Σ. Το πρόγραμμα επενδύσεων καταρτίζεται με τη βοήθεια 
των αρμοδίων τεχνικών και οικονομικών υπηρεσιών. 

- Για την κατάρτιση του προϋπολογισμού εσόδων - εξό¬ 
δων με τη βοήθεια των τεχνικών και οικονομικών υπηρεσιών. 

- Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της 
επιχείρησης. 

- Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με 
την βοήθεια των αρμόδιων υπηρεσιών της επιχείρησης. 

- Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλι¬ 
κών λειτουργίας των εγκαταστάσεων και εκτέλεσης των 
διαφόρων έργων, όπως και για την ποιότητα και τις τιμές 
αυτών, σύμφωνα με τις αποφάσεις και εντολές του ίδιου 
και του Δ/κού Συμβουλίου. 

- Για την υπεύθυνη εκτέλεση των αποφάσεων του Δ.Σ. 

- Ο Γεν. Διευθυντής ελέγχει την καθημερινή εργασία 
της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβούλιο: 

- Την ανάθεση μελετών έργων και προμηθειών και του τρό¬ 
που εκτέλεσης αυτών σύμφωνα με τις ισχύουσες διατάξεις. 

- Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

- Την έγερση αγωγών, την άσκηση των ενδίκων μέσων 
ή την παραίτηση απ' αυτά και την επιδίωξη συμβιβασμού. 

- Τη σύναψη δανείων. 

- Τη διακοπή της υδροδότησης των καταναλωτών 
που έχουν ληξιπρόθεσμες οφειλές και τους τρόπους 
διεκδίκησής τους. 

- Τη συμμετοχή φυσικών ή νομικών προσώπων ή ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιό¬ 
τητα, όπως και τους όρους συμμετοχής. 


- Τη λήψη των κατάλληλων μέτρων για την ασφάλεια των 
εργαζομένων της επιχείρησης, όπως και για την τήρηση 
των διατάξεων της εργατικής νομοθεσίας. Οι αρμόδιοι 
κατά περίπτωση προϊστάμενοι είναι υποχρεωμένοι να θέ¬ 
τουν αμελλητί υπόψη του Γ εν. Διευθυντή τέτοια ζητήματα. 

- Όλα τα προς συζήτηση θέματα. 

Ο Γ ενικός Διευθυντής της επιχείρησης αποφασίζει: 

- Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων. 

- Για την τοποθέτηση του προσωπικού στις προβλεπό- 
μενες από την επιχείρηση θέσεις. 

- Για τη χορήγηση αδειών στο προσωπικό της επι¬ 
χείρησης κατόπιν των εισηγήσεων των αρμοδίων κατά 
περίπτωση προϊσταμένων. 

Ο Γ ενικός Διευθυντής της επιχείρησης: 

- Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των δι¬ 
ακηρύξεων της προμήθειας όλων των υλικών και της 
εκτέλεσης νέων έργων. 

- Θεωρεί και υπογράφει τα εντάλματα πληρωμών, κα¬ 
θώς και κάθε οικονομική κατάσταση της επιχείρησης. 
Μεριμνά ώστε οι αποφάσεις του να αναρτώνται στο δι¬ 
αδίκτυο μέσω της πληροφοριακής εφαρμογής «Διαύγεια». 

- Θεωρεί τα διάφορα τιμολόγια προμήθειας εργαλείων, 
υλικών κ.λπ. πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν ότι παραλή- 
φθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

- Υπογράφει όλα τα έγγραφα υπηρεσιακού χαρακτήρα 
εκτός όσων απαιτείται υπογραφή του Νόμιμου Εκπροσώ¬ 
που της Επιχείρησης και των αποφάσεων του Διοικητικού 
Συμβουλίου. 

-Έχει επίσης όλες τις άλλες αρμοδιότητες και εξουσίες 
που ορίζονται από τη διέπουσα τη Δ.Ε.Υ.Α. νομοθεσία, 
τους άλλους εσωτερικούς κανονισμούς αυτής και αυτές 
που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

- Ο Γενικός Διευθυντής της επιχείρησης καλεί υπο¬ 
χρεωτικά τουλάχιστον μία φορά τις πρώτες μέρες κάθε 
μήνα, αλλά και όσες φορές κρίνει σκόπιμο, τους Διευθυ¬ 
ντές Τεχνικών Υπηρεσιών και Διοικητικών - Οικονομικών 
Υπηρεσιών, προκειμένου να ενημερωθεί για την πορεία 
των εργασιών, να συντονίσει τις εργασίες, να επιλύσει 
τυχόν διοικητικά ή τεχνικά προβλήματα και να ενημερώ¬ 
σει αυτούς για τη μελλοντική πορεία της επιχείρησης. 

- Τον Γενικό Διευθυντή όταν απουσιάζει ή κωλύεται 
αναπληρώνει ο κατά βαθμό ανώτερος και επί ισόβαθμων 
ο αρχαιότερος οριζόμενος υπάλληλος με απόφαση του 
Διοικητικού Συμβουλίου της επιχείρησης, σύμφωνα με τα 
οριζόμενα στην παράγραφο 7 του άρθρου 6 του Ν. 1069/80. 

1.1.1. Γραμματεία Διοίκησης και Γραφείο Δημοσίων - 
Γ ενικών Καθηκόντων. 

Παρέχει την γραμματειακή υποστήριξη του Διοικητι¬ 
κού Συμβουλίου και κάθε Διεύθυνσης. Ειδικότερα είναι 
υπεύθυνο για να: 

- Μεριμνά για την κοινοποίηση των αποφάσεων του 
Δ.Σ. προς τις υπηρεσίες ή τρίτους. 

- Μεριμνά για τις δημοσιεύσεις των αποφάσεων σε ΦΕΚ 
και Διαύγεια, όταν αυτό απαιτείται. 

- Τηρεί αρχείο πρακτικών του Δ.Σ. με τρόπο που να 
διασφαλίζεται η νομιμότητα και εγκυρότητά του. 

- Κοινοποιεί σε όλα τα μέλη του Δ.Σ. κυρωμένα αντίγρα¬ 
φα της πρόσκλησης της συνεδρίασης με πλήρη φάκελο 
που περιέχει τα προς συζήτηση θέματα και μεριμνά για 
την υπογραφή των πρακτικών και αποφάσεων από τον 
Πρόεδρο και το Δ.Σ. 

- Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης. 

- Επιμελείται για την καταχώρηση της εισερχόμενης και 
εξερχόμενης αλληλογραφίας στα βιβλία πρωτοκόλλου 
και προβαίνει στον συσχετισμό των εγγράφων αυτών 
ώστε να είναι ευχερής η εξεύρεση της σειράς των εγ¬ 
γράφων που αναφέρονται στο κάθε θέμα. 

- Διανέμει τα εισερχόμενα έγγραφα αφού αυτά έχουν 
χαρακτηρισθεί και πρωτοκολληθεί στα αρμόδια τμήματα 
για τις δικές τους ενέργειες. 

- Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

- Αποστολή και λήψη ΡΑΧ. 

- Την καθαριότητα όλων των χώρων της επιχείρησης 

2. Διοικητική και Οικονομική Υπηρεσία 

2.1. Διευθυντής Διοικητικής και Οικονομικής Υπηρεσίας 

Ο Διευθυντής Διοικητικής και Οικονομικής Υπηρεσίας 
προίσταται της Διοικητικής και Οικονομικής Υπηρεσίας 
συντονίζοντας τις εργασίες και είναι υπεύθυνος απέναντι 
στον Γεν. Διευθυντή για τις πράξεις ή και τις παραλείψεις 
των υπηρεσιών που προίσταται. 

Είναι υπεύθυνος: 

- Για την εισήγηση των προγραμμάτων επενδύσεων 
της Δ.Ε.Υ.Α. καθώς και της τιμολογιακής πολιτικής της 
Επιχείρησης. 

- Για τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

- Για την εποπτεία και την καλή εξυπηρέτηση των κα¬ 
ταναλωτών. 

- Για την εποπτεία των τμημάτων της αρμοδιότητάς 
του όπως του Λογιστηρίου, του Ταμείου, της αποθήκης 
και των διαδικασιών προμηθειών της Δ.Ε.Υ.Α., του γρα¬ 
φείου καταναλωτών, του γραφείου προσωπικού, του γρα¬ 
φείου υδρομετρητών, του γραφείου υδραυλικών καθώς 
και κάθε τμήματος της αρμοδιότητάς του. 

- Για την παρακολούθηση της αποδοτικότητας του 
προσωπικού της Δ/Υ Υπηρεσίας. 

- Για τον γενικό έλεγχο εκτέλεσης των πάσης φύσεως 
εργασιών της υπηρεσίας, σύμφωνα με τους αντίστοιχους 
κανονισμούς. 

- Για την τήρηση των διατάξεων του Ο.Ε.Υ. καθώς επί¬ 
σης και του κανονισμού διαχείρισης και προμηθειών της 
Επιχείρησης. 

- Για οποιοδήποτε ζήτημα οικονομικής φύσεως γί αυτό 
και διενεργεί τακτικά έλεγχο σε κάθε τμήμα της Οικο¬ 
νομικής Υπηρεσίας. 

Ο Διευθυντής Δ/Ο Υπηρεσίας: 

- Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης θεωρεί τα τιμο¬ 
λόγια των προμηθευτών κατά εξουσιοδότηση του Γ εν. 
Διευθυντή. 

- Ελέγχει, και υπογράφει τα εντάλματα πληρωμών, 
τα γραμμάτια είσπραξης, τα δελτία συμψηφιστικών εγ¬ 
γραφών καθώς και τα δικαιολογητικά που τα συνοδεύ¬ 
ουν. Με εξουσιοδότηση του Γ εν. Διευθυντή θεωρεί τα 
εντάλματα πληρωμής. 


- Ελέγχει καθημερινά το ταμείο και φροντίζει για τη 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

- Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

- Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών 
ταμείων και λοιπών τρίτων. 

- Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Γ εν. Διευθυντή. 

- Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

- Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος. 

- Τον Διευθυντή Δ/Ο Υπηρεσίας απουσιάζοντα ή κωλυ¬ 
όμενο αναπληρώνει προϊστάμενος τμήματος της Υπηρε¬ 
σίας κατόπιν αποφάσεως του Δ/κου Συμβουλίου. 

2.1.1. Τμήμα Διοικητικό και Οικονομικό 

Προϊστάμενος τμήματος Διοικητικού και Οικονομικού 

Ο Προϊστάμενος του Διοικητικού και Οικονομικού τμή¬ 
ματος έχει την ευθύνη του Διοικητικού τμήματος. Η δι¬ 
οίκηση για την αποδοτική άσκηση των αρμοδιοτήτων 
αυτών και σύμφωνα με τις ισχύουσες διαδικασίες ανήκει 
στην ευθύνη του Προϊσταμένου του Τμήματος. 

Είναι υπεύθυνος: 

- Απέναντι στον Διευθυντή Δ/Ο Υπηρεσίας για τις πρά¬ 
ξεις ή και παραλήψεις του τμήματός του. 

- Για θέματα του προσωπικού που απασχολούνται στην 
επιχείρηση. 

- Για τη σύνταξη της αλληλογραφίας και για τη διεκ¬ 
περαίωση αυτής. 

- Γ ια θέματα οικονομικής φύσης της επιχείρησης. 

Τ ον Προϊστάμενο Διοικητικού και Οικονομικού τμήματος 
αναπληρώνει ο υπεύθυνος του γραφείου ταμείου εφόσον 
διαθέτει τα κατάλληλα προσόντα, κατόπιν αποφάσεως 
του Διευθυντή Διοικητικών και Οικονομικών Υπηρεσιών. 

2.1.11 Γ ραφείο εισαγωγής νέων τεχνολογιών και δια¬ 
χείρισης ανθρωπίνων πόρων 

Είναι υπεύθυνο για: 

- Την εισαγωγή νέων τεχνολογιών στην παραγωγική 
διαδικασία της επιχείρησης 

- Την ενημέρωση και ανανέωση του δια δικτυακού ροιίαΐ 

- Τη διαδραστική επικοινωνία με τους καταναλωτές 

- Τη διαχείριση των ανθρώπινων πόρων (αφομοίωση 
εταιρικής κουλτούρας, κίνητρα, εκπαίδευση, στοχοθέτη- 
ση, αξιολόγηση προσωπικού) 

- Τον προγραμματισμό, την οργάνωση και εκτέλεση 
εκπαιδευτικών προγραμμάτων 

- Τη συνεχή και σύγχρονη επαγγελματική κατάρτιση 
του προσωπικού, ώστε να μπορούν οι εργαζόμενοι να 
ανταποκριθούν στις απαιτήσεις του αντικειμένου εργα¬ 
σίας τους και στις νέες τεχνολογίες. 

2.1.12. Γ ραφείο ταμείου, προϋπολογισμού και ελέγχου 

Είναι υπεύθυνο για την: 

-Έκδοση χρηματικών ενταλμάτων πληρωμών και επιταγών. 

-Έκδοση γραμματίων είσπραξης. 

- Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρων 
κάθε περίπτωση οφειλής που πρέπει να συζητηθεί. 

- Επιμελείται την τήρηση των προβλεπομένων βιβλίων 
ταμείου και τη συνεχή ενημέρωση αυτών σύμφωνα με 
τα προβλεπόμενα από τον νόμο. 

- Ημερήσια σύνταξη κατάστασης ταμείου, την οποία 
και θέτει υπόψη των ανωτέρων. 

- Σύνταξη, παρακολούθηση και εκτέλεση ετήσιου προ¬ 
ϋπολογισμού και μέριμνα για τις επιβαλλόμενες αναμορ¬ 
φώσεις αυτού. 

-Έλεγχος υλοποίησης προϋπολογισμού. 

2.1.1.3. Γραφείο προγραμματισμού, στρατηγικού σχεδι- 
ασμού και επικοινωνίας. 

Σκοπός του είναι η Ανάπτυξη και παρακολούθηση της 
υλοποίησης των στρατηγικών επιλογών και διαδικασιών 
της επιχείρησης. 

Στα ανωτέρω περιλαμβάνονται: 

- Η διαμόρφωση προτάσεων για τις στρατηγικές επι¬ 
λογές της επιχείρησης 

- Η κατάρτιση του στρατηγικού ή επιχειρησιακού σχε¬ 
δίου της επιχείρησης, και η ενσωμάτωσή του στο Επι¬ 
χειρησιακό Πρόγραμμα του Δήμου 

- Η παρακολούθηση της υλοποίησης του σχεδιασμού, 
η αξιολόγηση και η βελτίωσή του 

- Η ανάπτυξη μεθοδολογιών ή σχεδίων δράσης της 
επιχείρησης σε θέματα: 

• Διοίκησης Ολικής ποιότητας 

• Αναδιάρθρωσης λειτουργιών 

• Διαχειριστικής Επάρκειας και 180 

• Τροποποίησης οργανογράμματος και κανονισμών 
επιχείρησης. 

Με σκοπό την προσαρμογή της στις συνεχόμενα με¬ 
ταβαλλόμενες συνθήκες του εξωτερικού περιβάλλοντος. 

- Η διερεύνηση της ενσωμάτωσης νέων αντικειμένων, 
και της δυνητικής επέκτασης της επιχείρησης. 

- Η κατάρτιση μελετών σκοπιμότητας 

- Οι διαδικασίες συμμετοχής σε συγχρηματοδοτούμενα 
προγράμματα της Ε.Ε. και άλλων διεθνών οργανισμών. 

- Οι οικονομετρικές μελέτες, η ανάλυση των στατιστι¬ 
κών στοιχείων και η σύνταξη ετήσιας αναφοράς για την 
εταιρική ταυτότητα της Δ.Ε.Υ.Α.Μ.Π. 

- Η κατάρτιση του ετήσιου ενημερωτικό τεύχος όπως 
ορίζει το άρθρο 10 του Ν. 1069/80. 

- Όλα τα ανωτέρω γίνονται μετά από συνεννόηση με 
τους Διευθυντές των Υπηρεσιών και τον Γ. Διευθυντή. 

2.1.2. Τμήμα Λογιστηρίου και Προσωπικού 

Προϊστάμενος τμήματος λογιστηρίου και προσωπικού 

Ο Προϊστάμενος του τμήματος λογιστηρίου και προ¬ 
σωπικού έχει την ευθύνη του τμήματος. Η διοίκηση για 
την αποδοτική άσκηση των αρμοδιοτήτων αυτών και σύμ¬ 
φωνα με τις ισχύουσες διαδικασίες ανήκει στην ευθύνη 
του Προϊσταμένου του Τμήματος. 

Είναι υπεύθυνος: 

- Απέναντι στον Διευθυντή Δ/Ο Υπηρεσίας, για τις πρά¬ 
ξεις ή και παραλείψεις του τμήματός του. 

- Για θέματα οικονομικής φύσης της Επιχείρησης 

- Για τη σύνταξη του ισολογισμού και των συναφών 
οικονομικών καταστάσεων σε συνεργασία με τον Διευ¬ 
θυντή Δ/Ο Υπηρεσίας. 

- Τον Προϊστάμενο του τμήματος λογιστηρίου και 
προσωπικού αναπληρώνει ο υπεύθυνος του γραφείου 
Λογιστηρίου εφόσον διαθέτει τα κατάλληλα προσόντα, 
κατόπιν αποφάσεως του Διευθυντή Διοικητικών και Οι¬ 
κονομικών Υπηρεσιών. 

2.Ι.2.Ι. Γραφείο προσωπικού και μισθοδοσίας 

Στις υποχρεώσεις του είναι η μέριμνα όλων των υπη¬ 
ρεσιακών και μισθολογικών θεμάτων που αφορούν το 


τακτικό και έκτακτο προσωπικό της επιχείρησης, ο προ¬ 
γραμματισμός, η οργάνωση και η εκτέλεση εκπαιδευτικών 
προγραμμάτων. 

- Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται 
σε αυτή είτε αυτεπάγγελτα, είτε με αίτηση του ενδιαφε¬ 
ρομένου, είτε γιατί νεώτερες διατάξεις έχουν επιφέρει 
μεταβολές στην κατάσταση αυτή και εκδίδει τις απα¬ 
ραίτητες βεβαιώσεις. 

- Παρακολουθεί τις μεταβολές της νομοθεσίας για 
τις ασφαλιστικές διατάξεις όλων των ασφαλιστικών 
οργανισμών. 

- Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μηνι- 
αίως ενημερώνεται για τις αλλαγές. 

- Ενημερώνει την μισθοδοσία για τις υπηρεσιακές με¬ 
ταβολές που επηρεάζουν την μισθοδοσία. 

- Μεριμνά για την πιστή εφαρμογή του ωραρίου και προ¬ 
βαίνει στις νόμιμες περικοπές για το χρόνο μη παροχής 
υπηρεσίας αδιακρίτως αιτίας. Συντάσσει τον προγραμ¬ 
ματισμό υπερωριακής απασχόλησης του προσωπικού. 

- Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυ- 
ήσεως και φοιτητικών και τηρεί ενημερωμένο αρχείο. 
Συντάσσει το ετήσιο πρόγραμμα αδειών. 

- Επιμελείται κάθε θέμα που αναφέρεται σε έξοδα κι- 
νήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει την μισθοδοσία 

- Προβαίνει στις νόμιμες ενέργειες για την πρόσλη¬ 
ψη εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

- Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή 
αυτού που αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
νόμο ή κανονισμό. 

- Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την αποζη¬ 
μίωση που αναλογεί, εφόσον δικαιούται και εκδίδει τις 
καταστάσεις για την αποζημίωση αυτή. 

- Συντάσσει τις μισθολογικές καταστάσεις. 

- Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 

- Εκδίδει κάθε βεβαίωση που αφορά τα στοιχεία μισθο¬ 
δοσίας και τις κρατήσεις προς τα ασφαλιστικά ταμεία 
τόσο των υπηρετούντων, όσο και των συνταξιοδοτηθέ- 
ντων υπαλλήλων: 

Αποζημίωση των εξερχόμενων της επιχείρησης υπαλ¬ 
λήλων. 

Έξοδα ταξιδιών, εκτός έδρας αποζημιώσεις, λοιπά γε¬ 
νικά έξοδα μη ειδικώς καθορισμένα. 

Έξοδα κίνησης και κάθε έξοδο που αφορά το προσωπικό. 

2.Ι.2.2. Γ ραφείο λογιστηρίου 

Μεριμνά για την λογιστική παρακολούθηση και διεκ¬ 
περαίωση των εσόδων και εξόδων της επιχείρησης, την 
σύνταξη και παρακολούθηση του προϋπολογισμού, καθώς 
επίσης για τον έλεγχο υλοποίησης αυτών. 

Είναι υπεύθυνο για την: 

- Σύνταξη του προϋπολογισμού της Επιχείρησης. 

- Σύνταξη του ισολογισμού και των πάσης φύσης οικο¬ 
νομικών καταστάσεων της Επιχείρησης. 

- Μέριμνα για εμπρόθεσμη απόδοση υπέρ Τρίτων πόσης 
φύσεως κρατήσεων, φόρων και χαρτοσήμων. 

- Παρακολούθηση Φ.Π.Α. 

- Τήρηση οικονομικών στοιχείων. 

- Σύνταξη αλληλογραφίας σε οικονομικά θέματα. 

- Σύνταξη, παρακολούθηση και εκτέλεση ετήσιου προ¬ 
ϋπολογισμού και μέριμνα για τις επιβαλλόμενες αναμορ¬ 
φώσεις αυτού. 

-Έλεγχο υλοποίησης προϋπολογισμού. 

- Τηρεί τα προβλεπόμενα από τον νόμο λογιστικά βιβλία 
και στοιχεία, τα οποία και θέτει υπόψη των ανωτέρων. 

2.12.3. Γραφείο προμηθειών διαχείρισης υλικών και 
αποθήκη 

Μεριμνά για την προμήθεια υλικών και εφοδίων, την 
αποθήκευση και φύλαξη, διαχείριση και συντήρηση αυτών, 
με τρόπο ώστε να εξασφαλίζεται η καλή και αποδοτική 
λειτουργία της επιχείρησης. 

-Έχει την ευθύνη της ορθολογιστικής διαχείρισης της 
αποθήκης. 

- Επιμελείται της Διαδικασίας εισαγωγής και εξαγωγής 
υλικών από την αποθήκη και διακίνησή τους. 

- Επιμελείται της Έκδοσης παραστατικών για όλες τις 
διακινήσεις υλικών από και προς την αποθήκη. 

- Επιμελείται την τήρηση και εφαρμογή κανονισμού δια¬ 
χείρισης υλικών, με συγκροτημένο μηχανογραφικό σχέδιο. 

- Μεριμνά για την εκποίηση άχρηστου ή παλαιού υλικού, 
αφού πρώτα συγκροτηθεί επιτροπή η οποία θα αποφα¬ 
σίσει για το υλικό αυτό και θα ενεργήσει για την επω¬ 
φελέστερη αξιοποίηση ή την νομότυπη καταστροφή του. 

Το Γραφείο αυτό προβαίνει σε συνεργασία με τον 
Προϊστάμενο του Τμήματος στον οποίο ανήκει και τον 
Διευθυντή Διοικητικών και Οικονομικών Υπηρεσιών σε: 

- Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
της σκοπιμότητας αυτών. 

- Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλωσίμων. Διευκρινίζεται ότι η σύνταξη των ειδι¬ 
κών όρων των προμηθειών ή εργασιών ανήκει στο τμήμα 
εκείνο της επιχείρησης που προκάλεσε την ενέργεια. 

- Μεριμνά για την συγκρότηση επιτροπών για την διε¬ 
νέργεια διαγωνισμών και για την παραλαβή των υλικών. 

- Μεριμνά για την σύνταξη των πρακτικών των παρα¬ 
πάνω επιτροπών. 

2.1.3. Τμήμα Καταναλωτών 

Προϊστάμενος τμήματος Καταναλωτών 

Ο Προϊστάμενος του τμήματος καταναλωτών έχει την 
ευθύνη του τμήματος του. Η διοίκηση για την αποδοτική 
άσκηση των αρμοδιοτήτων αυτών και σύμφωνα με τις 
ισχύουσες διαδικασίες ανήκει στην ευθύνη του Προϊστα¬ 
μένου του Τμήματος. 

Είναι υπεύθυνος: 

- Απέναντι στον Διευθυντή Δ/Ο Υπηρεσίας για τις 
πράξεις ή και παραλείψεις του τμήματός του. Προς τον 
σκοπό αυτό τον ενημερώνει καθημερινά τον για όλα τα 
συμβαίνοντα στο τμήμα του. 

- Ο Προϊστάμενος Τμήματος Καταναλωτών διενερ¬ 
γεί ελέγχους δειγματοληπτικής φύσης στα βιβλία των 
υδρομετρητών και συντάσσει πρωτόκολλο το οποίο και 
παραδίδει στον Διευθυντή Δ/Ο Υπηρεσίας. 

- Για θέματα πάσης φύσεως που αφορούν τους κατα¬ 
ναλωτές. 

- Τον Προϊστάμενο τμήματος Καταναλωτών αναπληρώνει 
ο υπεύθυνος του γραφείου μητρώου Καταναλωτών εφό¬ 


σον διαθέτει τα κατάλληλα προσόντα, κατόπιν αποφάσε- 
ως του Διευθυντή Διοικητικών και Οικονομικών Υπηρεσιών. 

2.13.1. Γραφείο εξυπηρέτησης πολιτών - πελατών 

Μεριμνά για την εξυπηρέτηση των πελατών σε θέματα 

που έχουν σχέση με τον κανονισμό'Υδρευσης-Αποχέτευ- 
σης, για την ικανοποίηση των παραπόνων και αιτημάτων 
των πελατών, για την είσπραξη των τελών της επιχείρη¬ 
σης καθώς και για την έκδοση αδειών σύνδεσης με τα 
δίκτυα ύδρευσης και αποχέτευσης. 

Στις υποχρεώσεις του είναι: 

- Η συμπλήρωση αιτήσεων για νέα συμβόλαια ύδρευ- 
σης-αποχέτευσης ή για ακυρώσεις συμβολαίων. 

- Η κατάρτιση, τροποποίηση και ανάκληση συμβολαίων 
ύδρευσης-αποχέτευσης καθώς και έκδοση παραστατικών 
εγγράφων για πληρωμή πάγιων τελών. 

- Η διεκπεραίωση αιτήσεων που αφορούν παλιούς κα¬ 
ταναλωτές για τυχόν παλαιό χρέη. 

- Η μέριμνα για επιστροφή εγγυήσεων στους κατανα¬ 
λωτές από συμβόλαια που έχουν ακυρωθεί εφόσον δεν 
υπάρχουν υπόλοιπα χρεών. 

- Η είσπραξη τελών όπως αυτά ορίζονται από τους 
κανονισμούς για τις συνδέσεις ύδρευσης-αποχέτευσης. 

- Η έκδοση παραστατικών δικαιολογητικών των εισπρά¬ 
ξεων. 

- Η σύνταξη καταστάσεων ημερήσιων εισπράξεων - 
παρακολούθηση λογαριασμών καταναλωτών. 

- Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης ενη¬ 
μερώνεται εγγράφως για την έκβασή του αιτήματος της. 

- Η εξυπηρέτηση των πελατών σε θέματα που τους 
αφορούν σε πλήρη συνεργασία με τα άλλα γραφεία του 
τμήματος και η παρακολούθηση σε καθημερινή βάση των 
καρτελών των καταναλωτών. 

- Η τήρηση και ενημέρωση του αρχείου μητρώου κα¬ 
ταναλωτών. 

- Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκα¬ 
ταστάσεων με το δίκτυο ύδρευσης- αποχέτευσης. 

- Η χορήγηση βεβαιώσεων για την ύπαρξη ή όχι αγωγών 
μπροστά από συγκεκριμένα οικόπεδα. 

- Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδεσης 
με το δίκτυο των οικοδομών ή άλλων εγκαταστάσεων. 

- Ο έλεγχος και θεώρηση σχεδίων που αφορούν τις συν¬ 
δέσεις με τα δίκτυα ή τον χώρο των υδρομέτρων και επί 
τόπου έλεγχος για την καταλληλότητα του χώρου αυτού. 

2.13.2. Γραφείο καταγραφής κατανάλωσης, έκδοσης και 
διανομής λογαριασμών. 

Στις αρμοδιότητές του είναι η καταγραφή και βεβαί¬ 
ωση κατανάλωσης, η έκδοση και διανομή λογαριασμών, 
ο έλεγχος των υδρομέτρων, η επαλήθευση ενδείξεων 
υδρομέτρων, ο έλεγχος λειτουργίας αυτών. 

Συγχρόνως είναι υπεύθυνο για την: 

- Περιοδική λήψη ενδείξεων υδρομέτρων. 

- Συμπλήρωση βιβλίων διαδρομών. 

- Τήρηση βιβλίου - αρχείου υδροληψιών που βρίσκονται 
ενεργά ή ακυρώθηκαν. 

- Επαλήθευση και έλεγχος μη φυσιολογικών ενδείξεων 
των υδρομέτρων (υπερβολικές ενδείξεις). 

-Έλεγχος λειτουργίας υδρομέτρων (μετά από αίτηση). 

- Επισκευή υδρομέτρων, έλεγχος ευαισθησίας και 
σφάλματος, υδραυλική δοκιμή, έγκαιρη γνωστοποίηση 
των αναγκών σε ανταλλακτικά. 

- Μέριμνα αρχειοθέτησης μητρώου υδρομέτρων. 

- Διανομή αποδείξεων λογαριασμών. 

-Έλεγχος εγκατάστασης υδρομέτρων. 

- Μέριμνα για διακοπές ή επανασυνδέσεις υδροδότησης 
καταναλωτών. 

- Η βεβαίωση και χρέωση των μερίδων των κατανα¬ 
λωτών και μέριμνα για την μηχανογραφική έκδοση των 
αποδείξεων. 

- Η έκδοση βεβαιωτικών καταλόγων, κατάστασης ταμείου 
και γενικά κάθε κατάστασης που αφορά τους καταναλωτές. 

- Η τήρηση και ενημέρωση αρχείου μητρώου κατανα¬ 
λωτών. 

- Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

- Η τήρηση αρχείου σε θέματα του γραφείου. 

- Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

3. Τεχνική Υπηρεσία 

3.1. Διευθυντής Τεχνικής Υπηρεσίας 

Ο Διευθυντής της Τεχνικής Υπηρεσίας προίσταται όλων 
των τεχνικών υπηρεσιών και συντονίζει τις εργασίες τους 
δίνοντας τις κατάλληλες οδηγίες προς τους προϊστα¬ 
μένους των τμημάτων. Είναι υπεύθυνος απέναντι στον 
Γενικό Διευθυντή για τις πράξεις ή και παραλείψεις των 
τεχνικών υπηρεσιών των οποίων προίσταται. 

Ο Διευθυντής της Τεχνικής Υπηρεσίας: 

- Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
Δ.Ε.Υ.Α.Μ.Π. και είναι προσωπικά υπεύθυνος και υπόλογος 
στον Γ ενικό Διευθυντή για κάθε ανωμαλία που έχει σχέση 
με την εκτέλεση των έργων, την έγκαιρη προμήθεια υλι¬ 
κών, την επισκευή και συντήρηση των οικοδομικών εγκα¬ 
ταστάσεων και των δικτύων ύδρευσης και αποχέτευσης. 

- Ορίζει από τους τεχνικούς υπαλλήλους της υπηρεσίας 
του τους επιβλέποντες και τους βοηθούς τους για κάθε 
έργο, χωρίς να είναι απαραίτητο ο επιβλέπων να προ¬ 
έρχεται από το τμήμα, στο οποίο ανήκει το εκτελούμενο 
έργο και γενικά προβαίνει σε κάθε νόμιμη ενέργεια. Η 
πράξη ορισμού των επιβλεπόντων επικυρώνεται από τον 
Γ ενικό Διευθυντή και πρωτοκολλείται. 

- Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και το χαρακτηρισμό των εδαφών. 

- Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στον Γ ενικό Διευθυντή. 

- Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντής της Τ εχνικής Υπηρεσίας είναι υπεύθυνος: 

- Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

- Για την εποπτεία και σωστή λειτουργία των τμημάτων 
Ύδρευσης - Αποχέτευσης, Αντλιοστασίων και Εγκαταστά¬ 
σεων Επεξεργασίας Λυμάτων. 

- Για την εποπτεία και την καλή εξυπηρέτηση των Κα¬ 
ταναλωτών. 

- Για την παρακολούθηση της αποδοτικότητας της τε¬ 
χνικής υπηρεσίας. 

- Για την συνεργασία του τμήματος Προμηθειών της 
Δ.Ο.Υ. για την σύνταξη της συγγραφής υποχρεώσεων 


και τους όρους της διακήρυξης των διαγωνισμών που 
αφορούν την προμήθεια τεχνικής φύσεως υλικών, εργα¬ 
λείων και μηχανημάτων όπως αυτά προβλέπονται από 
τον Κανονισμό Προμηθειών. 

- Για την εποπτεία του τμήματος Μελετών και έργων 
Ύδρευσης - Αποχέτευσης καθώς και πόσης φύσεως τε¬ 
χνικής μελέτης. 

- Για την εισήγηση στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κ.λπ. εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν' ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Διευθυντής της Τεχνικής Υπηρεσίας καταρτίζει με τη 
βοήθεια και τη συνεργασία των υπευθύνων των τμημάτων 
της Υπηρεσίας που προίσταται: 

- Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

- Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

- Παρέχει εγκαίρως στο γενικό διευθυντή τα απαραί¬ 
τητα στοιχεία για τη κατάρτιση του ετήσιου προϋπολο¬ 
γισμού εσόδων και εξόδων. 

- Ελέγχει και θεωρεί τις τεχνικές μελέτες καθώς και 
τις πιστοποιήσεις των έργων. 

- Παρακολουθεί και ελέγχει τη συμμόρφωση των υπη¬ 
ρεσιών που προίσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

- Κατανέμει το εργατοτεχνικό προσωπικό που έχει 
τοποθετηθεί στην υπηρεσία τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 

- Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. Τη λήψη αυτών των μέτρων πρέπει 
να εισηγείται προς το Γ ενικό Διευθυντή. 

- Φροντίζει για τη τήρηση των διατάξεων της εργατικής 
νομοθεσίας εισηγούμενος τη λήψη μέτρων αρμοδίως. 

- Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμο¬ 
ποιούμενων από τις υπηρεσίες τεχνικών μέσων, όπως 
μηχανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ. 

- Τον Διευθυντή Τεχνικής Υπηρεσίας, όταν απουσιάζει 
ή κωλύεται, τον αναπληρώνει κατόπιν απόφασης του 
Προέδρου, υπάλληλος που έχει τα ίδια τυπικά προσόντα 
διορισμού μ' αυτόν. 

- Ο Διευθυντής Τεχνικής Υπηρεσίας έχει την ευθύνη της 
αστυνόμευσης των δικτύων ύδρευσης και αποχέτευσης 
σύμφωνα με το άρθρο 28 του Ν. 1069/80. 

3.1.1. ΤμήμαΎδρευσης 

Προϊστάμενος τμήματος ύδρευσης 

Ο προϊστάμενος του Τμήματος Ύδρευσης προίσταται 
όλων των γραφείων του Τμήματος αυτής και συντονίζει 
τις εργασίες τους δίνοντας τις κατάλληλες οδηγίες προς 
τους υπεύθυνους των γραφείων και το λοιπό προσωπικό. 

Είναι υπεύθυνος: 

- Απέναντι του Δ/ντη ΤΎ. για τις πράξεις ή και παρα¬ 
λείψεις των οργάνων της υπηρεσίας του. 

- Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 



47060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Για την επάρκεια του δικτύου ύδρευσης και τη λήψη προ¬ 
σηκόντων μέτρων για τον έλεγχο παρανόμων συνδέσεων. 

- Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

- Για την εισήγηση στον Δ/ντη Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων Ύδρευσης που εκτελούνται 
είτε με αυτεπιστασία είτε με εργολαβία. 

- Τον προϊστάμενο της υπηρεσίας Ύδρευσης αναπλη¬ 
ρώνει ένας από τους υπεύθυνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασης του Διευθυντή τεχνικών υπηρεσιών. 

31.1.1. Γραφείο εκτέλεσης έργων ύδρευσης - παροχών 
και επεκτάσεων δικτύου ύδρευσης. 

Είναι υπεύθυνο για την εκτέλεση έργων και την επέκτα¬ 
ση του δικτύου διανομής, τις νέες συνδέσεις παροχών. 

Στις αρμοδιότητές του είναι: 

- Οι μετατοπίσεις αγωγών ύδρευσης. 

- Η επίβλεψη εργολαβίας μικρών έργων. 

- Η ενημέρωση σχεδίων με τις επεκτάσεις και τροπο¬ 
ποιήσεις του δικτύου. 

- Η εγκατάσταση νέων παροχών στο δίκτυο ύδρευσης. 

31.1.2. Γ ραφείο συνεργείων επισκευών και συντήρησης 
δικτύων ύδρευσης - δεξαμενών. 

Είναι υπεύθυνο για την λειτουργία, συντήρηση, επισκευή 
και έλεγχο του δικτύου διανομής. Μεριμνά για την ομαλή 
λειτουργία των, δεξαμενών και υδροληψιών. 

Στις αρμοδιότητές του είναι η: 

- Μέριμνα για την διανομή του νερού επί 24ώρου βά¬ 
σης και την εφαρμογή των προγραμμάτων διανομής σε 
περιπτώσεις έκτακτης λειψυδρίας, ή σε περιπτώσεις 
εκτάκτων ή προγραμματισμένων για διάφορους λόγους 
διακοπών της υδροδότησης. Ενημέρωση του Γραφείου 
Δημοσίων Σχέσεων για τις ανακοινώσεις στον Τύπο των 
παραπάνω περιπτώσεων. 

- Μέριμνα για την συντήρηση, επέκταση και επισκευή του 
εσωτερικού δικτύου ύδρευσης, για την εξασφάλιση και βελ¬ 
τίωση της ύδρευσης στις διάφορες περιοχές της πόλης. 

- Μέριμνα για την δημοπράτηση και εγκατάσταση των 
αγωγών εσωτερικού δικτύου διανομής, βάσει μελετών 
που συντάσσονται από το Τμήμα Μελετών, στο οποίο 
χορηγούν έγκαιρα τα απαραίτητα στοιχεία για την σύ¬ 
νταξη αυτών. 

- Μέριμνα για την ενημέρωση των συνεργείων του δι¬ 
κτύου ύδρευσης και επιφυλακής, μέσω των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνατή 
η ενημέρωση των καταναλωτών. Στην περίπτωση αυτή 
συντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο 
τύπο ή μεταδίδεται από τα λοιπά μέσα ενημέρωσης του 
κοινού (ραδιόφωνο, τηλεόραση). 

- Μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες από τα συνεργεία. 

- Μέριμνα για την ομαλή λειτουργία των, δεξαμενών 
και υδροληψιών, χωρίς να αναμειγνύεται στη λειτουργία 
τους από μηχανολογικής ή ηλεκτρολογικής άποψης. 

- Μέριμνα για τη φύλαξη των παραπάνω εγκαταστάσεων. 

Ειδικότερα οι εργασίες του γραφείου διακρίνονταί: 

- Σε τακτικές εργασίες συντήρησης και επιθεωρήσεων. 


- Σε έκτακτες εργασίες που οφείλονται σε διαρροές 
και υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλουθες: 

- Ανεύρεση και επισκευή εμφανών ή αφανών διαρροών 
στο δίκτυο. 

- Διαδικασία αποζημιώσεως σε περίπτωση προκλήσεων 
ζημιών σε κινητές και ακίνητες περιουσίες τρίτων από 
διαρροή του δικτύου. 

- Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

- Λαθροϋδροληψίες. 

31.1.3. Γ ραφείο λειτουργίας και συντήρησης Η/Μ εξο¬ 
πλισμού αντλιοστασίων ύδρευσης. 

Είναι υπεύθυνο για την εγκατάσταση, συντήρηση, επι¬ 
σκευή και λειτουργία των ηλεκτρομηχανολογικών εγκα¬ 
ταστάσεων ύδρευσης της επιχείρησης. 

- Μεριμνά για τη συνεχή λειτουργία των αντλιοστασίων 
όλες τις μέρες του χρόνου, με σκοπό την αδιάλειπτη και 
απρόσκοπτη ροή νερού στα δίκτυα ύδρευσης. 

- Παρακολουθεί και καταγράφει τις στάθμες των γε¬ 
ωτρήσεων με τη βοήθεια των αρμοδίων υπηρεσιακών 
τεχνικών οργάνων της υπηρεσίας και ενημερώνει ανελ¬ 
λιπώς τον Διευθυντή των Τεχνικών Υπηρεσιών. 

- Επιβλέπει τη λειτουργία και μεριμνά για την συντή¬ 
ρηση των συγκροτημάτων άντλησης. 

- Συντάσσει το πρόγραμμα εργασίας (βάρδια) όλων 
των αντλιοστασίων. 

- Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα με 
το είδος της βλάβης. 

- Μεριμνά για την εγκατάσταση νέων μηχανολογικών 
συγκροτημάτων. 

- Μεριμνά για τις σιδηρές και ξυλουργικές εργασίες. 

- Υπάρχει αποθήκη υλικών και εργαλείων στην οποία 
φυλάσσονται τα εργαλεία για να είναι διαθέσιμα και 
εύχρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

- Μεριμνά για την συντήρηση ηλεκτρολογικών εγκα¬ 
ταστάσεων. 

- Μεριμνά για την εκτέλεση νέων ηλεκτρολογικών εγκα¬ 
ταστάσεων. 

- Μεριμνά για άμεση επέμβαση και επισκευή βλαβών ή 
αντικατάσταση ανταλλακτικών. 

- Αναθέτει σε εξωτερικό συνεργείο, αντιπροσωπεία ή 
βιομηχανία την επισκευή διαφόρων συσκευών που το συ¬ 
νεργείο αδυνατεί να επισκευάσει με τα μέσα που διαθέτει. 

Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

Πραγματοποιούνται όλες οι εργασίες γραφικής φύσης 
(προγράμματα και καταστάσεις εργασιών, πρωτόκολλα 
ΔΕΗ), που είναι απαραίτητες για την καλή λειτουργία 
των συνεργείων. 

Γ ραφείο κίνησης, επισκευών και συντήρησης οχημάτων 
και μηχανημάτων 

Μεριμνά για την κάλυψη των αναγκών της επιχείρη¬ 
σης σε μεταφορικά μέσα και φροντίδα για τον τεχνικό 
έλεγχο, την συντήρηση, επισκευή και ομαλή λειτουργία 
αυτών και των μηχανημάτων της επιχείρησης. 

- Επιμελείται τον ορθολογικό προγραμματισμό ανά¬ 
λογα με τις ανάγκες της επιχείρησης, την διάθεση των 
οχημάτων και μηχανημάτων της επιχείρησης, ύστερα από 
επιλογή προτεραιοτήτων και αξιολόγηση των αναγκών. 

- Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή 
μίσθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών και Αποθηκών. 
Εισηγείται για την απόσυρση οχημάτων ή μηχανημάτων. 

- Παρακολουθεί την καλή συντήρηση και καθαριότητα 
των οχημάτων και μηχανημάτων εκ μέρους των οδηγών. 
Διαπιστώνει αν η φθορά των οχημάτων και μηχανημάτων 
οφείλεται σε κακή χρήση τους ή όχι. 

- Θέτει σε εφαρμογή την διαδικασία επισκευής σε περί¬ 
πτωση βλάβης που ακινητοποιεί τα οχήματα και μηχανή¬ 
ματα ενημερώνοντας ταυτόχρονα τον Προϊστάμενο του 
Τμήματος. Η επισκευή μπορεί να γίνει είτε από συνεργείο 
της επιχείρησης ή από ιδιωτικό εξωτερικό συνεργείο 
με απόφαση του Γεν. Διευθυντή μετά από πρόταση του 
Προϊσταμένου του Τμήματος. 

- Ελέγχει το κανονικό των δρομολογίων και την κανο¬ 
νική κατανάλωση καυσίμων και ενημερώνει τους οδηγούς 
με όλες τις αποφάσεις που αφορούν την κίνηση και συ¬ 
ντήρηση των οχημάτων και μηχανημάτων. 

- Μεριμνά για τον έγκαιρο ανεφοδιασμό των οχημάτων 
και μηχανημάτων σε καύσιμα και λιπαντικά, ώστε να απο¬ 
φεύγεται κάθε καθυστέρηση στην χρησιμοποίηση τους. 

- Μεριμνά για την ασφάλισή των οχημάτων και μηχα¬ 
νημάτων. 

- Μεριμνά για την εξασφάλιση μεταφορικού μέσου στο 
συνεργείο επιφυλακής. 

3.1.2. Τμήμα Αποχέτευσης 

Προϊστάμενος τμήματος αποχέτευσης 

Ο προϊστάμενος του Τμήματος Αποχέτευσης προ'ί- 
σταται όλων των γραφείων του Τμήματος αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπεύθυνους των γραφείων και το 
λοιπό προσωπικό. 

Είναι υπεύθυνος: 

- Απέναντι του Δ/ντη Τ.Υ. για τις πράξεις ή και παρα¬ 
λείψεις των οργάνων της υπηρεσίας του. 

- Για την εφαρμογή μέτρων υγειονομικής προστασίας 
του κοινού από το δίκτυο Αποχέτευσης. 

- Για την επάρκεια του δικτύου Αποχέτευσης και τη 
λήψη προσηκόντων μέτρων για τον έλεγχο παρανόμων 
συνδέσεων. 

- Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

- Για την εισήγηση στον Δ/ντη Τ.Υ. της έγκρισης των 
μελετών. 

- Για την εισήγηση αγοράς νέων μηχανημάτων. 

- Για την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

- Τον προϊστάμενο της υπηρεσίας Αποχέτευσης ανα¬ 
πληρώνει ένας από τους υπεύθυνους των γραφείων της 
υπηρεσίας αυτής, εφόσον διαθέτει τα κατάλληλα προσό¬ 
ντα κατόπιν απόφασης του Διευθυντή τεχνικών υπηρεσιών. 

- Για την επίβλεψη έργων κατασκευής Εγκαταστάσεων 
Λυμάτων. 

- Για την σωστή λειτουργία όλων των Εγκαταστάσεων 
Καθαρισμού Λυμάτων. 

- Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

- Ο υπεύθυνος του τμήματος συνεργάζεται στενά με τον 
υπεύθυνο του τμήματος Ηλεκτρομηχανολογικού εξοπλισμού 
που έχει την ευθύνη για την τεχνική καθοδήγηση του προ¬ 


σωπικού συντήρησης της εγκατάστασης και την τελική ευ¬ 
θύνη για τις ηλεκτρομηχανολογικές εργασίες συντήρησης. 

- Φροντίζει για κάθε μηχανολογική και σιδηρουργική 
εργασία στις εγκαταστάσεις του Β.Κ. 

- Φροντίζει για τον εφοδιασμό της εγκατάστασης με 
βοηθητικές ύλες, υλικά και όργανα απαραίτητα για τον 
έλεγχο και την ασφάλεια των εγκαταστάσεων και του 
προσωπικού. 

- Είναι υπεύθυνος για την πυρασφάλεια της εγκατά¬ 
στασης. 

- Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

- Φροντίζει για την βελτίωση της λειτουργίας της εγκα¬ 
τάστασης με στόχο την μείωση των σχετικών δαπανών. 

- Εκπονεί τους όρους διακήρυξης των διαγωνισμών των 
έργων και προμηθειών της εγκατάστασης. 

3.12.1. Γ ραφείο εκτέλεσης έργων αποχέτευσης - παρο¬ 
χών και επεκτάσεων δικτύου αποχέτευσης 

Είναι υπεύθυνο για την εκτέλεση έργων και τις νέες 
συνδέσεις με το δίκτυο αποχέτευσης. 

Αρμοδιότητα του γραφείου είναι: 

- Συνδέσεις με το δίκτυο αποχέτευσης. 

- Αντικαταστάσεις, επανασυνδέσεις, διακλαδώσεις και 
μετατοπίσεις αγωγών αποχέτευσης. 

- Παρακολούθηση καλής λειτουργίας αυτών με τακτι¬ 
κούς περιοδικούς ελέγχους. 

- Η επισκευή υφιστάμενων αγωγών και φρεατίων και 
κατασκευή μικρών έργων. 

- Οι συνδέσεις όλων των κατηγοριών ακινήτων 

- Η επίβλεψη εργολαβίας μικρών έργων. 

3.12.2. Γ ραφείο συνεργείων επισκευών και συντήρησης 
δικτύων αποχέτευσης 

Ασχολείται με την λειτουργία, συντήρηση, επισκευή και 
έλεγχο του δικτύου αποχέτευσης. 

Στις αρμοδιότητές του είναι: 

- Ο έλεγχος της ομαλής λειτουργίας του δικτύου δι¬ 
ασφαλίζεται με προγραμματισμένους καθαρισμούς, αυ¬ 
τοματισμό και αποκατάσταση βλαβών. 

- Η μέριμνα για παρακολούθηση της λειτουργίας των 
δικτύων. 

3.12.3. Γ ραφείο λειτουργίας και συντήρησης Βιολογικών 
Καθαρισμών. 

Στην αρμοδιότητά του είναι ο έλεγχος, λειτουργία και 
συντήρηση του Βιολογικού Σταθμού καθώς επίσης και: 

-Έλεγχος και εποπτεία για την συνεχή και εύρυθμη 
λειτουργία των Εγκαταστάσεων Επεξεργασίας Λυμάτων. 

- Φύλαξη των εγκαταστάσεων και κτιρίων, διαμόρφωση 
και συντήρηση των ακάλυπτων χώρων και εγκαταστάσεων. 

- Συντήρηση και επισκευή του ηλεκτρολογικού και μη¬ 
χανολογικού εξοπλισμού εγκατεστημένου ή μη. 

Η συντήρηση και επισκευή θα γίνεται με συνεργεία 
συγκροτούμενα από προσωπικό διαφόρων ειδικοτήτων, 
ανάλογα με τις ιδιομορφίες της κάθε περίπτωσης. 

Όταν η εργασία επισκευής ή συντήρησης απαιτεί σύ¬ 
μπραξη προσωπικού που υπηρετεί σε άλλα Τμήματα, η 
απόφαση συγκρότησης συνεργείων θα γίνεται με εν¬ 
δοσυνεννόηση των εμπλεκομένων Προϊσταμένων χωρίς 
καθυστέρηση και τήρηση τύπων με τελικό σκοπό πάντοτε 
την άμεση επισκευή ή συντήρηση. 

3.12.4. Γραφείο λειτουργίας και συντήρησης Η/Μ Εξο¬ 
πλισμού αντλιοστασίων αποχέτευσης και εγκαταστά¬ 
σεων επεξεργασίας λυμάτων. 

Είναι υπεύθυνο για την εγκατάσταση, συντήρηση, επι¬ 
σκευή και λειτουργία των ηλεκτρομηχανολογικών εγκα¬ 
ταστάσεων αποχέτευσης της επιχείρησης. 

- Μεριμνά για τη συνεχή λειτουργία των αντλιοστασίων 
όλο το 24ωρο και όλες τις μέρες του χρόνου. 

Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. 

- Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα με 
το είδος της βλάβης. 

- Μεριμνά για την εγκατάσταση νέων μηχανολογικών 
συγκροτημάτων. 

- Μεριμνά για την συντήρηση ηλεκτρολογικών εγκα¬ 
ταστάσεων. 

- Μεριμνά για την εκτέλεση νέων ηλεκτρολογικών εγκα¬ 
ταστάσεων. 

- Μεριμνά για άμεση επέμβαση και επισκευή βλαβών ή 
αντικατάσταση ανταλλακτικών. 

- Αναθέτει σε εξωτερικό συνεργείο, αντιπροσωπεία 
ή βιομηχανία την επισκευή διαφόρων συσκευών που 
το συνεργείο αδυνατεί να επισκευάσει με τα μέσα που 
διαθέτει. 

3.Ι.2.4. Γραφείο λειτουργίας και συντήρησης Η/Μ Εξο¬ 
πλισμού, αντλιοστασίων ύδρευσης και αντλιοστασίων 
αποχέτευσης. 

Είναι υπεύθυνο για την εγκατάσταση, συντήρηση, επι¬ 
σκευή και λειτουργία των ηλεκτρομηχανολογικών εγκα¬ 
ταστάσεων της επιχείρησης. 

- Μεριμνά για τη συνεχή λειτουργία των αντλιοστασίων 
όλο το 24ωρο και όλες τις μέρες του χρόνου. 

- Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. 

Συντάσσει το πρόγραμμα εργασίας (βάρδια) όλων των 
αντλιοστασίων. 

- Μεριμνά για βλάβες που παρουσιάζονται στα συ¬ 
γκροτήματα οι οποίες αποκαθίστανται από το συνεργείο 
μηχανολογικών ή ηλεκτρολογικών επισκευών ανάλογα με 
το είδος της βλάβης. 

- Μεριμνά για την συντήρηση και επισκευή βλαβών 
μηχανολογικών εγκαταστάσεων. 

- Μεριμνά για την εγκατάσταση νέων μηχανολογικών 
συγκροτημάτων. 

- Μεριμνά για τις σιδηρές και ξυλουργικές εργασίες. 

- Υπάρχει αποθήκη υλικών και εργαλείων στην οποία 
φυλάσσονται τα εργαλεία για να είναι διαθέσιμα και 
εύχρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

- Μεριμνά για την συντήρηση ηλεκτρολογικών εγκα¬ 
ταστάσεων. 

- Μεριμνά για την εκτέλεση νέων ηλεκτρολογικών εγκα¬ 
ταστάσεων. 

- Μεριμνά για άμεση επέμβαση και επισκευή βλαβών ή 
αντικατάσταση ανταλλακτικών. 

- Μεριμνά για τις επιθεωρήσεις. 

- Αναθέτει σε εξωτερικό συνεργείο, αντιπροσωπεία ή 
βιομηχανία την επισκευή διαφόρων συσκευών που το συ¬ 
νεργείο αδυνατεί να επισκευάσει με τα μέσα που διαθέτει. 

Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

Πραγματοποιούνται όλες οι εργασίες γραφικής φύσης 
(προγράμματα και καταστάσεις εργασιών, πρωτόκολλα 
ΔΕΗ), που είναι απαραίτητες για την καλή λειτουργία 
των συνεργείων. 

3.1.3. Τμήμα Μελετών - Επίβλεψης και Ποιοτικού Ελέγχου 

Προϊστάμενος τμήματος Μελετών - Επίβλεψης και Ποι¬ 
οτικού Ελέγχου. 

Ο προϊστάμενος του τμήματος προΐσταται όλων των 
γραφείων του Τμήματος αυτής και συντονίζει τις εργα¬ 


σίες τους δίνοντας τις κατάλληλες οδηγίες προς τους 
υπευθύνους των γραφείων και το λοιπό προσωπικό. 

Είναι υπεύθυνος: 

- Απέναντι στον Δ/ντη Τεχνικών Υπηρεσιών για τις πρά¬ 
ξεις ή και παραλείψεις των οργάνων της υπηρεσίας του. 

Επίβλεψη διοίκηση και διαχείριση δομικών έργων από 
το στάδιο δημοπράτησης μέχρι το τελικό στάδιο της 
οριστικής παραλαβής αυτών, για την εκκαθάριση και την 
παράδοση στη λειτουργία. 

- Για την επίβλεψη της εκτέλεσης των ηλεκτρομηχα- 
νολογικών έργων. 

- Γ ια τον έλεγχο για τον τεχνητό καθαρισμό του πό¬ 
σιμου νερού σε 24ωρη βάση. 

- Μεριμνά για τις δειγματοληψίες και αναλύσεις των 
λυμάτων - αποβλήτων από τις βιομηχανίες, το δίκτυο 
και την Ε.Ε.Λ. 

- Γ ια την εισήγηση στον Δ/ντη Τ.Υ. της έγκρισης των 
μελετών. 

- Γ ια την εισήγηση αγοράς νέων μηχανημάτων. 

- Για την επίβλεψη έργων κατασκευής που εκτελούνται 
είτε με αυτεπιστασία είτε με εργολαβία. 

- Τον προϊστάμενο της υπηρεσίας αναπληρώνει ένας 
από τους υπεύθυνους των γραφείων του τμήματος, εφό¬ 
σον διαθέτει τα κατάλληλα προσόντα, κατόπιν απόφασης 
του Διευθυντή τεχνικών υπηρεσιών. 

3.Ι.3.Ι. Γ ραφείο μελετών - επίβλεψης και κοστολόγησης 
έργων 

Μεριμνά για τον προγραμματισμό έργων, εκπόνηση 
Μελετών, κατασκευές και επίβλεψη έργων και εγκατα¬ 
στάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

Στις αρμοδιότητές του είναι η: 

- Εκπόνηση, εποπτεία και έλεγχος μελετών δομικών έρ¬ 
γων. 

- Μέριμνα για την έγκριση μελετών από τις αρμόδιες 
αρχές. 

- Μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

- Εκπόνηση προϋπολογιστικών στοιχείων κόστους έρ¬ 
γων. 

- Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

- Σύνταξη διακηρύξεων και συγγραφών υποχρεώσεων 
για την ανάθεση μελετών σε ιδιώτες και εποπτεία αυτών. 

- Διενέργεια διαγωνισμών και επίβλεψη εργασιών στα 
μεγάλα έργα. 

- Επίβλεψη διοίκηση και διαχείριση δομικών έργων από 
το στάδιο δημοπράτησης μέχρι το τελικό στάδιο της 
οριστικής παραλαβής αυτών, για την εκκαθάριση και την 
παράδοση στη λειτουργία. 

- Ασκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

- Τήρηση αρχείου έργων. 

- Τήρηση στατιστικών στοιχείων των δραστηριοτήτων 
με βάση τα μηνιαία δελτία εργασιών. 

- Εκπόνηση εποπτεία και έλεγχος ηλεκτρομηχανολο- 
γικών έργων. 

- Επίβλεψη για την εκτέλεση των ηλεκτρομηχανολο- 
γικών έργων. 

- Ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

- Μέριμνα για την εκτέλεση όλων των τοπογραφικών 
εργασιών που απαιτούνται για τη σύνταξη μελετών νέων 
έργων. 

- Επιμέλεια της ανάθεσης των τοπογραφικών εργασιών 
σε ιδιωτικά γραφεία, επίβλεψη και παραλαβή αυτών σε 
συνεννόηση με τον Γεν. Διευθυντή. 

- Σύνταξη σχεδίων δικτύων ύδρευσης - αποχέτευσης. 

- Μέριμνα για την δημιουργία και την ενημέρωση κτη¬ 
ματολογίου της ακίνητης περιουσίας της επιχείρησης. 

- Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

3.Ι.3.2. Γ ραφείο ποιοτικού και μικροβιολογικού ελέγχου 
νερού και λυμάτων. 

Είναι υπεύθυνο για τον Χημικό και υγειονομικό έλεγχο 
νερού και υδάτινου περιβάλλοντος, εργαστηριακές ανα¬ 
λύσεις πόσιμου νερού. Ποιοτικός έλεγχος αποβλήτων, κα¬ 
θορισμός ποιότητας και λοιπών προϋποθέσεων σύνδεσης 
με το δίκτυο υπονόμων της επιχείρησης των βιομηχανικών 
μονάδων και χώρων άλλων ανθρωπίνων δραστηριοτήτων. 

Συγχρόνως στις αρμοδιότητές του είναι ο: 

- Έλεγχος για τον τεχνητό καθαρισμό του πόσιμου 
νερού σε 24ωρη βάση. 

- Ημερήσιος έλεγχος της ποιότητας του νερού στα 
διάφορα στάδια επεξεργασίας και στα σημεία ελέγχου 
που τίθεται το νερό στη διάθεση του καταναλωτή. 

- Οργάνωση και εκτέλεση υγειονομικών αναγνωρίσεων 
του υδάτινου περιβάλλοντος και του συστήματος ύδρευ¬ 
σης, ώστε να αποφεύγεται κάθε υγειονομικός κίνδυνος. 

- Ημερήσιος έλεγχος της κανονικής απολύμανσης από 
αντιπροσωπευτικά σημεία του δικτύου διανομής για την 
αποτελεσματικότερη προστασία της δημόσιας υγείας. 

- Μέριμνα για τον περιοδικό έλεγχο της ποιότητας του 
πόσιμου νερού ως προς τις παραμέτρους που προσδιο¬ 
ρίζουν την καταλληλότητα αυτού από τις πηγές υδρο¬ 
ληψίας και από το δίκτυο. 

- Ημερήσια ανάλυση δειγμάτων από το δίκτυο διανομής. 

- Υγειονομική έρευνα για τον εντοπισμό εστιών ρύπαν¬ 
σης - μόλυνσης σε αυτό. 

- Έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

- Συνεχής παρακολούθηση της ποιότητας των Βιομη¬ 
χανικών αποβλήτων και αστικών λυμάτων που διοχετεύ¬ 
ονται στις Εγκαταστάσεις Επεξεργασίας. 

- Δειγματοληψίες και αναλύσεις των λυμάτων - απο¬ 
βλήτων από τις βιομηχανίες, το δίκτυο και την Ε.Ε.Λ. 

- Χημικές αναλύσεις. 

- Αξιοποίηση της ιλύος και επαναχρησιμοποίηση των 
υγρών αποβλήτων. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Γ 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Άρθρο 13ο 

Διακρίσεις Προσωπικού 

1. Το προσωπικό της Επιχείρησης διακρίνεται σε τα¬ 
κτικό και έκτακτο. 

- Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

-Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη και 
αντιμετώπιση των πρόσκαιρων και έκτακτων αναγκών 
της επιχείρησης. 

2. Το έκτακτο προσωπικό προσλαμβάνεται αν δεν υπάρ¬ 
χουν δυνατότητες κάλυψης των αναγκών από ανακα¬ 
τατάξεις (ύστερα από εισήγηση του Προϊσταμένου του 


Τμήματος Λογιστηρίου και Προσωπικού). Η πρόσληψη 
ενεργείται δια αποφάσεως του Προέδρου του Δ.Σ. Η 
σύμβαση εργασίας ορισμένου χρόνου λογίζεται καταρ- 
τισθείσα από της αναλήψεως υπηρεσίας και λύεται αυ¬ 
τοδικαίως όταν λήξει ο χρόνος διάρκειας της, χωρίς 
καταβολή ουδεμίας αποζημίωσης. Οι αποδοχές του έκτα¬ 
κτου προσωπικού με σχέση εργασίας ορισμένου χρόνου 
ρυθμίζονται με βάση την κλαδική συλλογική σύμβαση 
εργασίας της Πανελλήνιας Ομοσπονδίας Εργαζομένων 
(Π.Ο.Ε.) Δ.Ε.Υ.Α. 

3. Η εργασιακή σχέση που συνδέει το προσωπικό με 
την Δ.Ε.Υ.Α., είναι σχέση εργασίας ιδιωτικού δικαίου, αο¬ 
ρίστου χρόνου για το τακτικό προσωπικό και ορισμένου 
χρόνου για το έκτακτο. 

Αρθρο 14ο 

Κάλυψη Οργανικών Θέσεων - Προαγωγές 

1. Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτούνται 
τα προβλεπόμενα από τον παρόντα Οργανισμό γενικά 
προσόντα διορισμού σε συνδυασμό με τις διατάξεις της 
εκάστοτε ισχύουσας νομοθεσίας. 

Επιπλέον κανένα πρόσωπο δεν μπορεί να καταλάβει 
οργανική θέση, αν δεν έχει τα απαιτούμενα για κάθε θέση 
τυπικά και ουσιαστικά προσόντα. 

3. Ο προσλαμβανόμενος πριν καλύψει τη σχετική ορ¬ 
γανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ο.Ε.Υ. 

4. Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της επιχείρησης. 

5. Σε περίπτωση μείωσης του αριθμού των οργανικών 
θέσεων, το πλεονάζων προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα με 
τα προσόντα και την ειδικότητά του. 

Άρθρο 15ο 

Μητρώο Προσωπικού 

Γ ια το προσωπικό της Δ.Ε.Υ.Α.Μ.Π. τηρείται μητρώο που 
περιέχει τα παρακάτω στοιχεία: 

- Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των 
παιδιών, διεύθυνση κατοικίας και τηλέφωνο. 

- Την απόφαση πρόσληψης, τα τυπικά προσόντα (πιστο¬ 
ποιητικά σπουδών και προϋπηρεσίας), την ειδικότητα, τις 
θέσεις στις οποίες τοποθετήθηκε κατά καιρούς, καθώς 
και τις αποφάσεις οικονομικής προαγωγής και τις χορη- 
γηθείσες έκτακτες αποδοχές. 

- Τις κάθε είδους άδειες που χορηγήθηκαν στον εργα¬ 
ζόμενο καθώς και τις τυχόν επιβληθείσες ηθικές αμοιβές 
και πειθαρχικές ποινές. 

- Το σύνολο των αποδοχών που λαμβάνει ο εργαζόμε¬ 
νος μετά από κάθε οικονομική μεταβολή. 

- Πιστοποιητικό στρατολογίας για τους άνδρες 

- Αντίγραφο ποινικού μητρώου 

- Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα εξής αδικήματα: κλοπή, ληστεία, 
απάτη, υπεξαίρεση, εκβίαση, πλαστογραφία, δωροδοκία, 
παράβαση καθήκοντος ή άλλο παρεμφερές αδίκημα. 

- Πιστοποιητικό οικογενειακής κατάστασης σε κάθε 
οικογενειακή μεταβολή. 



47064 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 16ο 

Υποχρεώσεις και καθήκοντα προσωπικού 

Το προσωπικό της Δ.Ε.ΥΑ.Μ.Π. έχει τα παρακάτω κα¬ 
θήκοντα και υποχρεώσεις: 

1. Να γνωρίζει και να τηρεί τις διατάξεις του παρό¬ 
ντος οργανισμού, όπως και κάθε άλλου Κανονισμού της 
Επιχείρησης. 

2. Να εκτελεί το υπηρεσιακό του καθήκον με επιμέλεια 
και ευσυνειδησία. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοιχεία, 
όπως και κάθε άλλο περιουσιακό στοιχείο της Επιχείρησης 
που χρησιμοποιεί για την εκτέλεση της υπηρεσίας του. 

4. Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

5. Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

6. Να ενημερώνει αμέσως τον προϊστάμενό του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

7. Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής 
ή οικονομικής του κατάστασης. 

8. Να αναφέρει ιεραρχικά στην υπηρεσία του καθετί 
που από τη φύση της δουλειάς του διαπιστώνει ότι μπο¬ 
ρεί να προκαλέσει υλική ή ηθική ζημιά στην Επιχείρηση. 

9. Να εκτελεί πρόθυμα τις οδηγίες των προϊσταμένων του 
και να συμπεριφέρεται σε όλο ανεξαίρετα το προσωπικό με 
ευγένεια και τον επιβαλλόμενο κατά περίπτωση σεβασμό. 

10. Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον 
κατά την κρίση του αυτή ήταν πέραν από τις υπηρεσιακές 
του υποχρεώσεις, μπορεί να υποβάλλει τις αντιρρήσεις 
του με γραπτή αναφορά στα αρμόδια πειθαρχικά όργανα, 
τα οποία εξετάζουν την αναφορά και αν κριθεί βάσιμη 
κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

Ο εργαζόμενος θεωρεί ότι η εκτέλεση της θέτει σε 
σοβαρούς κινδύνους την υγεία του. Στην περίπτωση αυτή 
ο Διευθυντής της Υπηρεσίας στην οποία ανήκει ο ερ¬ 
γαζόμενος, εξετάζει αμέσως και επιτόπια το επικίνδυνο 
ή μη της εντολής, λαμβάνει τα κατάλληλα μέτρα και 
ενημερώνει γραπτά το Διοικητικό Συμβούλιο για τη λήψη 
σχετικών αποφάσεων. 

Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ο.Ε.Υ. και το συμφέρον της 
Επιχείρησης. Τότε οφείλει αμέσως και χωρίς καθυστέ¬ 
ρηση που οδηγεί σε ματαίωση της εντολής και ζημία 
της Επιχείρησης, να κάνει γνωστές τις επιφυλάξεις του 
στο Διευθυντή. Αν ο Γενικός Διευθυντής συμφωνήσει με 
την εντολή του Διευθυντή Υπηρεσίας, ο εργαζόμενος 
υποχρεούται να την εκτελέσει και μπορεί να υποβάλει 
γραπτή αναφορά στο αρμόδιο Πειθαρχικό όργανο. 

11. Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. 

12. Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 


13. Ακόμα επιτρέπεται παράκαμψη της ιεραρχίας, όταν 
ο εργαζόμενος μετά την πάροδο ενός μηνάς από την 
υποβολή της αίτησης, αναφοράς κ.λ.π., δεν έλαβε απά¬ 
ντηση από τον προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα. 

1. Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσια¬ 
κών εντολών από τους υφιστάμενους του, παρέχοντας 
κάθε οδηγία και διευκόλυνση για την αρτιότερη εκτέλεση 
του υπηρεσιακού έργου και την αύξηση της παραγωγι¬ 
κότητας γενικότερα. 

2. Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Δ' 

ΠΡΟΣΛΗΨΗ ΠΡΟΣΩΠΙΚΟΥ 

Αρθρο 17ο 

Πρόσληψη Τακτικού Προσωπικού 

1. Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανάγκες 
της επιχείρησης, από το Διοικητικό Συμβούλιο που βε¬ 
βαιώνονται με γραπτές εισηγήσεις του Διευθυντή ή του 
αρμόδιου Προϊσταμένου. Κάθε προσλαμβανόμενος πρέπει 
να έχει τα προβλεπόμενα από τον Ο.Ε.Υ. προσόντα της 
αντίστοιχης ειδικότητας. 

2. Η πρόσληψη του τακτικού προσωπικού γίνεται από το 
Δ.Σ. λαμβανομένων υπόψη των διατάξεων της εκάστοτε 
ισχύουσας νομοθεσίας, μετά από εισήγηση του Γ εν. Δ/ 
ντή και κατόπιν προκήρυξης της θέσης. 

3. Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στη δι¬ 
άρκεια του οποίου με αιτιολογημένη απόφαση του Διοι¬ 
κητικού Συμβουλίου είναι δυνατή η απόλυση, αν ο εργα¬ 
ζόμενος δεν μπορεί να ανταποκριθεί στα καθήκοντα της 
ειδικότητας για την οποία προσλήφθηκε. Το αργότερο 
μέσα σε ένα μήνα από τη συμπλήρωση του έτους της 
δοκιμαστικής υπηρεσίας το Διοικητικό Συμβούλιο πρέπει 
να αποφασίσει για την ένταξη στο τακτικό προσωπικό 
ή την απόλυσή του . Αν δεν αποφανθεί, μετά την παρέ¬ 
λευση της παραπάνω προθεσμίας η πρόσληψη γίνεται 
αυτοδίκαια οριστική. 

Αρθρο 18ο 

Πρόσληψη Έκτακτου Προσωπικού 

Η πρόσληψη του έκτακτου προσωπικού γίνεται μετά 
από εισήγηση του Γ εν. Δ/ντή από το Δ.Σ. λαμβανομένων 
υπόψη των διατάξεων της εκάστοτε ισχύουσας νομο¬ 
θεσίας. Η εισήγηση του Γ εν. Δ/ντή πρέπει να αιτιολογεί 
την ανάγκη που επιβάλλει την πρόσληψη του έκτακτου 
προσωπικού. 

Επιτρέπεται κατ’ εξαίρεση μετά από προκήρυξη για την 
εκδήλωση ενδιαφέροντος, η χωρίς διαγωνισμό πρόσλη¬ 
ψη, με τη διαδικασία της επιλογής αν αυτό είναι για το 
συμφέρον της Υπηρεσίας. Η προκήρυξη γίνεται κατόπιν 
απόφασης του Δ.Σ. μετά από αιτιολογημένη εισήγηση 
του Γ ενικού Διευθυντή και για τις εξής μόνο ειδικότητες: 

- Εξειδικευμένου προσωπικού (επιστημονικό, τεχνικό) 

- Καθαριστριών, κλητήρων με κριτήρια ουσιαστικά και 
κοινωνικά. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


47065 


2. Σε περίπτωση κενής οργανικής θέσης και πριν τη 
δημοσίευση για την πλήρωση αυτής ή σε οποιοδήποτε 
άλλο χρόνο, ο εργαζόμενος στη Δ.Ε.Υ.Α.Μ.Π. θα δύναται 
με αίτησή του να ζητά τη μετάταξή του και την πλήρω¬ 
ση της θέσης αυτής, εφόσον βεβαίως συγκεντρώνει τα 
στοιχεία που απαιτούνται. 

Αρθρο 19ο 

Απαραίτητες Προϋποθέσεις Πρόσληψης 

1. Κάθε πρόσωπο που προσλαμβάνεται σε οργανική 
θέση πρέπει: 

- Να έχει Ελληνική ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

- Να κριθεί ικανό για την εργασία που πρόκειται αν προ¬ 
σφέρει ύστερα από εξέταση της υγειονομικής υπηρεσίας 
του ΙΚΑ ή από Γενικό Κρατικό Νοσοκομείο. 

- Να έχει τα τυπικά και ουσιαστικά προσόντα της ει¬ 
δικότητας για την οποία προσλαμβάνεται, όπως αυτά 
προκύπτουν από το άρθρο 9 του παρόντος οργανισμού. 

- Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος, ή άλλο παρεμφερές αδίκημα. 

2. Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει να 
υποβάλει τα υπό της Δ.Ε.Υ.Α. και της κείμενης νομοθεσίας 
απαιτούμενα δικαιολογητικά. 

Άρθρο 20ο 

Τυπικά προσόντα πρόσληψης 

Τα τυπικά προσόντα που απαιτούνται για την πρόσληψη 
κάθε είδους προσωπικού στην επιχείρηση είναι: 

1. Γ ενικός Διευθυντής ΠΕ 

- Πτυχίο ή δίπλωμα και μεταπτυχιακός τίτλος ΑΕΙ της 
ημεδαπής ή αλλοδαπής 

- Προϋπηρεσία σε θέση διευθύνοντα υπαλλήλου στον 
δημόσιο ή ιδιωτικό τομέα 

- Γνώση μίας ξένης γλώσσας 

- Πρόσθετα προσόντα τα οποία καθορίζονται κάθε 
φορά με την προκήρυξη 

Γνώσεις χειρισμού Η/Υ 

2. Ειδικότητα Π.Ε. Οικονομικός 

- Πτυχίο ή δίπλωμα οικονομικών επιστημών ή διοίκησης 
επιχειρήσεων ή δημόσιας διοίκησης ΑΕΙ της ημεδαπής 
ή αλλοδαπής 

- Προϋπηρεσία σε οικονομική υπηρεσία στον δημόσιο 
ή ιδιωτικό τομέα σε θέματα οικονομικού σχεδιασμού ή 
διοίκησης επιχειρήσεων 

- Γ νώσεις λογιστικής 

- Γ νώση μίας ξένης γλώσσας 

- Γ νώσεις χειρισμού Η/Υ 

3. Ειδικότητα Π.Ε. Πολιτικός Μηχανικός 

Πτυχίο ή δίπλωμα ΑΕΙ της ημεδαπής ή αλλοδαπής Πο¬ 
λιτικού Μηχανικού 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

4. Ειδικότητα Π.Ε. Χημικός 

- Πτυχίο ή δίπλωμα ΑΕΙ της ημεδαπής ή αλλοδαπής 
Χημικού 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

5. Ειδικότητα Π.Ε. Μηχανολόγος Μηχανικός 

- Πτυχίο ή δίπλωμα ΑΕΙ της ημεδαπής ή αλλοδαπής 
Μηχανολόγου Μηχανικού 


- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

6. Ειδικότητα Π.Ε. Ηλεκτρολόγος 

- Πτυχίο ή δίπλωμα ΑΕΙ της ημεδαπής ή αλλοδαπής 
Ηλεκτρολόγου 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

7. Ειδικότητα Π.Ε. Τοπογράφος Μηχανικός 

- Πτυχίο ή δίπλωμα ΑΕΙ της ημεδαπής ή αλλοδαπής 
Τοπογράφου 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

8. Ειδικότητα Τ.Ε. Οικονομικός 

- Πτυχίο ή δίπλωμα όλων των τμημάτων της «Σχολής 
Διοίκησης και Οικονομίας» των ΤΕΙ, ή το ομώνυμο ή αντί¬ 
στοιχης ειδικότητας πτυχίο ή δίπλωμα ισότιμων τίτλων 
σχολών της ημεδαπής ή αλλοδαπής 

- Εμπειρία σε θέματα του αντικειμένου τους 

- Γ νώσεις χειρισμού Η/Υ 

- Γ νώση μίας ξένης γλώσσας 

9. Ειδικότητα Τ.Ε. Τοπογράφος Μηχανικός 

Πτυχίο ή δίπλωμα ΤΕΙ της ημεδαπής ή αλλοδαπής Το¬ 
πογράφου 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

10. Ειδικότητα Τ.Ε. Μηχανολόγος Μηχανικός 

- Πτυχίο ή δίπλωμα ΤΕΙ της ημεδαπής ή αλλοδαπής 
Μηχανολόγου Μηχανικού 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

11. Ειδικότητα Τ.Ε. Πολιτικός Μηχανικός 

- Πτυχίο ή δίπλωμα ΤΕΙ της ημεδαπής ή αλλοδαπής 
Πολιτικού Μηχανικού 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

12. Ειδικότητα Τ.Ε. Ηλεκτρολόγος 

- Πτυχίο ή δίπλωμα ΤΕΙ της ημεδαπής ή αλλοδαπής 
Ηλεκτρολόγου 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

13. Ειδικότητα Τ.Ε. Δομικών Έργων 

- Πτυχίο ή δίπλωμα ΤΕΙ της ημεδαπής ή αλλοδαπής 
Δομικών Έργων 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

14. Ειδικότητα Τ.Ε. Οργάνωσης και Διοίκησης Επιχει¬ 
ρήσεων 

- Πτυχίο ή δίπλωμα ΤΕΙ της ημεδαπής ή αλλοδαπής 
Οργάνωσης και Διοίκησης Επιχειρήσεων 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

- Γ νώσεις χειρισμού Η/Υ 

15. Ειδικότητα Τ.Ε. Πληροφορικής 

- Πτυχίο ή δίπλωμα ΤΕΙ της ημεδαπής ή αλλοδαπής 
του τμήματος Πληροφορικής 

- Εμπειρία σε θέματα του αντικειμένου τους 

- Γ νώση μίας ξένης γλώσσας 

16. Ειδικότητα Δ.Ε. Διοικητικός 

- Απολυτήριο Ενιαίου Λυκείου ή Ενιαίου Πολυκλαδικού 
Λυκείου ή Τεχνικού Επαγγελματικού Λυκείου ή Λυκείου 
Γενικής Κατεύθυνσης ή άλλος ισότιμος και αντίστοιχος 
τίτλος σχολικής μονάδας της ημεδαπής ή αλλοδαπής 

- Γνώση μίας ξένης γλώσσας 

- Γνώσεις χειρισμού Η/Υ 

17. Ειδικότητα Δ.Ε. Υδραυλικός 

- Απολυτήριο Ενιαίου Λυκείου ή Ενιαίου Πολυκλαδικού 
Λυκείου ή Τεχνικού Επαγγελματικού Λυκείου ή Λυκείου 
Γ ενικής Κατεύθυνσης ή Τ εχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ άλλος 
ισότιμος και αντίστοιχος τίτλος σχολικής μονάδας της 
ημεδαπής ή αλλοδαπής 

- Εμπειρία σε θέματα του αντικειμένου τους 

18. Ειδικότητα Δ.Ε. Ηλεκτροτεχνίτης 

- Απολυτήριο Ενιαίου Λυκείου ή Ενιαίου Πολυκλαδικού 
Λυκείου ή Τεχνικού Επαγγελματικού Λυκείου ή Λυκείου 
Γ ενικής Κατεύθυνσης ή Τ εχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ άλλος 
ισότιμος και αντίστοιχος τίτλος σχολικής μονάδας της 
ημεδαπής ή αλλοδαπής 

- Εμπειρία σε θέματα του αντικειμένου τους 

19. Ειδικότητα Υ.Ε. Εργάτης 

- Απολυτήριο δημοτικού σχολείου ή τριτάξιου γυμνα¬ 
σίου ή κατώτερης τεχνικής σχολής. 

Αρθρο 21ο 

Τυπικά και ιδιαίτερα προσόντα για άτομα 
εξειδικευμένων εργασιών. 

1. Με απόφαση του Δ.Σ. και με σκοπό την παροχή των 
πάσης φύσεως εξειδικευμένων εργασιών, σχεδιασμού, 
προγραμματισμού και οργάνωσης της Επιχείρησης είναι 
δυνατόν να προσλαμβάνονται νομικοί, τεχνικοί, οικονο¬ 
μικοί Σύμβουλοι με ειδική σύμβαση. 

2. Στη σχετική ειδική σύμβαση θα καθορίζονται ο χρό¬ 
νος, το ακριβές αντικείμενο της παροχής και το ύψος 
της αμοιβής. 

Αρθρο 22ο 

Κωλύματα πρόσληψης 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτικού 
προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, ΟΤΑ ή Ν.Π.Δ.Δ. 

3. Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

4. Σε περίπτωση υποβολής δήλωσης με ψευδή στοι¬ 
χεία σε ότι αφορά τις προϋποθέσεις που χρειάζονται 
για πρόσληψη τότε η σύμβαση εργασίας είναι άκυρη 
όσος χρόνος κι αν περάσει από την υπογραφή της και 
ο προσλαμβανόμενος απολύεται. 

ΚΕΦΑΛΑΙΟ Ε' 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 23ο 

Μισθολογική Κατάταξη και εξέλιξη προσωπικού 

Οι εργαζόμενοι της Δ.Ε.Υ.Α.Μ.Π. κατατάσσονται, εξε¬ 
λίσσονται και αμείβονται σύμφωνα με τις διατάξεις της 
περ.12 της υποπαραγράφου Γ1 της παραγράφου Γ του 
άρθρου πρώτου του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 


- Επείγοντα Μέτρα Εφαρμογής του ν.4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» καθώς επίσης και τις διατάξεις των άρθρων 
28 και 31 του Ν. 4024/2011 «Συνταξιοδοτικές ρυθμίσεις 
, ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015» (ΦΕΚ 
226 Α’). Η μισθολογική κατάταξη και εξέλιξη του προ¬ 
σωπικού της Δ.Ε.Υ.Α.Μ.Π. ακολουθεί το εκάστοτε ισχύον 
νομικό πλαίσιο. 

Αρθρο 24ο 

Υπερωριακή Απασχόληση Προσωπικού 

Επιτρέπεται η υπερωριακή απασχόληση του προσω¬ 
πικού για την αντιμετώπιση επειγουσών ή εκτάκτων 
αναγκών, εφαρμοζομένων των ισχυουσών διατάξεων 
της εργατικής νομοθεσίας. Η υπερωριακή απασχόληση 
αποφασίζεταί: 

Από τον υπεύθυνο του τμήματος στο οποίο ανήκει ο 
εργαζόμενος μέχρι τις 20 ώρες στη διάρκεια του μήνα. 

Από τον Γ ενικό Διευθυντή της Δ.Ε.Υ.Α.Μ.Π. για τις επό¬ 
μενες 20 ώρες ανά μήνα. 

Από τον Πρόεδρο του Δ.Σ. της Επιχείρησης για διά¬ 
στημα μεγαλύτερο των 40 ωρών ανά μήνα, τηρουμένων 
των διατάξεων της εργατικής νομοθεσίας. 

Άρθρο 25ο 

Προκαταβολές μισθοδοσίας προσωπικού 

Δύναται σε έκτακτες περιπτώσεις και μετά από αιτι¬ 
ολογημένη απόφαση του Γ. Διευθυντή η προκαταβολή 
μισθού ή τμήματος αυτού. Η προκαταβολή που σε καμία 
περίπτωση δεν θα υπερβαίνει τους δύο μισθούς, θα πα- 
ρακρατείται μηνιαία, τμηματικά ή στο σύνολό της κατά 
τις αμέσως επόμενες εκδόσεις μισθοδοσίας. 

ΚΕΦΑΛΑΙΟ ΣΤ' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Αρθρο 26ο 

Άδειες απουσίας προσωπικού 

1. Οι άδειες ορίζονται από την Εργατική Νομοθεσία ή 
την εκάστοτε κλαδική σύμβαση εργασίας του εργαζο¬ 
μένου. Λαμβάνονται υπόψη τα εξής: 

• Για σοβαρούς λόγους το Δ.Σ. και ύστερα από ει¬ 
σήγηση του Διευθυντή μπορεί να χορηγεί άδεια χωρίς 
αποδοχές μέχρι 30 ημέρες το χρόνο ή μειωμένο ωράριο 
χωρίς αποδοχές. 

• Σε περίπτωση τοκετού συζύγου εργαζόμενου στη 
Δ.Ε.Υ.Α.Μ.Π. θα χορηγείται στον πατέρα άδεια απουσίας 
μέχρι δύο ημερών με αποδοχές. 

• Σε περίπτωση εγκυμοσύνης, για τις εργαζόμενες μη¬ 
τέρες η συνολική διάρκεια της άδειας τοκετού ορίζεται 
στους τέσσερις μήνες συνολικά, από τους οποίους οι δυο 
χορηγούνται υποχρεωτικά πριν από την πιθανή ημερομη¬ 
νία του τοκετού και οι υπόλοιποι δύο μετά τον τοκετό. 
Σε περίπτωση που ο τοκετός είναι πρόωρος η συνολική 
άδεια κυήσεως και λοχείας, δεν μπορεί να είναι μικρότερη 
των τεσσάρων μηνών. Οι αποδοχές αθροίζονται σύμφωνα 
με την εργατική νομοθεσία. 

• Το ωράριο για τις μητέρες ρυθμίζεται όπως και στις 
εκάστοτε διατάξεις του κώδικα των Δημοτικών και Κοι¬ 
νοτικών υπαλλήλων. 

• Σε περίπτωση θανάτου συζύγου ή άλλου συγγενικού 
προσώπου Α’ βαθμού του εργαζομένου χορηγείται άδεια 
απουσίας τριών ημερών με αποδοχές. 

• Τα σχετικά θέματα με την απουσία των εργαζομένων 
από την εργασία τους λόγω ασθένειας, ρυθμίζονται από 
τις διατάξεις της εργατικής νομοθεσίας και τη Συλλογική 
Σύμβαση Εργασίας. 

• Στο τακτικό προσωπικό το οποίο μετέχει σε τμημα¬ 
τικές ή πτυχιακές εξετάσεις χορηγείται κατ’ έτος εκπαι¬ 
δευτική άδεια δεκαπέντε ημερών με αποδοχές, έπειτα 
από απόφαση του Υπεύθυνου του Προσωπικού. 

• Σε περίπτωση γάμου χορηγείται στον εργαζόμενο 
άδεια για απουσία πέντε ημερών με πλήρεις αποδοχές 
ύστερα από απόφαση του Γενικού Διευθυντή. 

• Στα μέλη του Δ.Σ. του εργασιακού σωματείου χο¬ 
ρηγείται συνδικαλιστική άδεια με πλήρεις αποδοχές (Ν. 
1264/82, άρθρο 17) μέχρι δέκα ημέρες κατ' έτος. Η ίδια 
επίσης άδεια χορηγείται και στους εκλεγμένους αντι¬ 
προσώπους για συμμετοχή τους σε Γ ενικές Συνελεύσεις 
αναγνωρισμένων συνδικαλιστικών οργανώσεων. 

• Ολιγόωρες άδειες απουσίας κατά τη διάρκεια της 
εργασίας μπορεί να χορηγήσει ο Γ ενικός Διευθυντής ή 
ο υπεύθυνος τμήματος που ανήκει ο εργαζόμενος, για 
σοβαρούς λόγους, κατά την κρίση του και μέχρι συνολικά 
7 'ΐ 2 ώρες τον χρόνο. Οι πάνω των 7 '/ζ ωρών ολιγόωρες 
άδειες αφαιρούνται από την κανονική άδεια. 

2. Η κανονική άδεια χορηγείται τμηματικά κατά την δι¬ 
άρκεια του έτους ανάλογα με τις ανάγκες της υπηρεσίας. 
Στην θερινή περίοδο (Ιούνιος - Σεπτέμβριος) χορηγείται 
υποχρεωτικά τουλάχιστον το μισό της δικαιούμενης άδειας. 

3. Η χρονική διάρκεια των τμημάτων της άδειας και 
ο χρόνος χορήγησης κάθε τμήματός της εγκρίνονται 
από τον Γ ενικό Διευθυντή, μετά τη σύμφωνη γνώμη του 
αρμόδιου Διευθυντή Διοικητικών-Οικονομικών Υπηρεσιών 
ή του Διευθυντή Τεχνικών Υπηρεσιών. 

4. Η χορήγηση των αδειών πρέπει να γίνεται με τρόπο 
που να επιτρέπει την κανονική και εύρυθμη λειτουργία 
της Επιχείρησης. Προς τον σκοπό αυτό εντός του Ιανου¬ 
άριου κάθε έτους η Επιχείρηση προβαίνει σε προγραμ¬ 
ματισμό αδειών για το σύνολο του προσωπικού. 

5. Η άδεια μπορεί να ανακληθεί για τις ανάγκες της 
υπηρεσίας και μόνο για εξαιρετικούς λόγους. 

6. Ο εργαζόμενος που αρνείται να λάβει την κανονική 
του άδεια μέχρι τις 31 Δεκεμβρίου του έτους, χάνει το 
δικαίωμα να την πάρει στο επόμενο έτος ή σε χρήμα. 

7. Στην περίπτωση που ο εργαζόμενος υπερβεί αδικαι¬ 
ολόγητα τη διάρκεια της άδειας που του χορηγήθηκε 
σύμφωνα με τις παραπάνω παραγράφους, ο εργαζόμενος 
θεωρείται ότι απουσιάζει αδικαιολόγητα, οπότε ισχύουν 
οι σχετικές διατάξεις του παρόντος Οργανισμού. 

ΚΕΦΑΛΑΙΟ Ζ' 

ΠΕΙΘΑΡΧΙΚΟ ΔΙΚΑΙΟ 

Αρθρο 27ο 

Πειθαρχικές Παραβάσεις 

1. Κάθε παράβαση υπηρεσιακού καθήκοντος, που οφεί¬ 
λεται σε πρόθεση ή βαριά αμέλεια του εργαζόμενου, 
αποτελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγές των 
ιεραρχικά προϊσταμένων καθώς και από τη φύση της 
υπηρεσίας κάθε ειδικότητας και θέσης, όπως το περιε¬ 
χόμενό της καθορίζεται από τους κανόνες κοινής πείρας, 
από τις συνήθειες που θα παγιωθούν στην Επιχείρηση, 
καθώς επίσης και τους κανόνες της καλής πίστης και του 
κοινωνικού σκοπού που εξυπηρετεί η Δ.Ε.Υ.Α.Μ.Π. 

Άρθρο 28ο 

Πειθαρχικά Παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 


υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμένων, 
καθώς και από τη φύση της υπηρεσίας κάθε ειδικότητας 
και θέσης όπως το περιεχόμενο καθορίζεται από τους 
κανόνες της επιστήμης και της τέχνης, από τους κανόνες 
της κοινωνικής πείρας και τους κανόνες της καλής πίστης 
και του κοινωνικού σκοπού που εξυπηρετεί η Δ.Ε.Υ.Α. 

Ενδεικτικά πειθαρχικά παραπτώματα είναι: 

- Η αναξιοπρεπής και ανάρμοστη συμπεριφορά και δι¬ 
αγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

- Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

- Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαι¬ 
ολόγητη διακοπή της. 

- Η παράλειψη άσκησης του επιβεβλημένου υπηρεσι¬ 
ακού ελέγχου. 

- Η με οποιοδήποτε τρόπο δυσφήμιση της επιχείρησης 
και του προσωπικού της. 

- Η φθορά από εγκατάλειψη ή κακή χρήση, η απώλεια αντι¬ 
κειμένων (υλικά, εργαλεία, μηχανήματα κ.λ.π.) που αποτελούν 
περιουσία της επιχείρησης καθώς και η μη έγκαιρη αναφορά 
στους προϊσταμένους της φθοράς ή της απώλειάς των. 

Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την λήψη οποιων- 
δήποτε επιδομάτων ή παροχών. 

- Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

- Η χρησιμοποίηση τρίτων προσώπων για απόκτηση 
εύνοιας υπηρεσιακής. 

- Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

- Η υπεξαίρεση των περιουσιακών στοιχείων της Δ.Ε.Υ.Α. 

- Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

- Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της επιχείρησης. 

- Η μη τήρηση του ωραρίου εργασίας που έχει ορισθεί. 

- Η άρνηση εκτέλεσης εντολής για μετακίνηση από τμήμα 
σε τμήμα παρεμφερές και εφόσον δεν δημιουργείται βλαπτι¬ 
κή μεταβολή των συνθηκών εργασίας για τον εργαζόμενο. 

- Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδιο¬ 
ποίηση περιουσιακών στοιχείων της Δ.Ε.Υ.Α. 

- Η τέλεση σε βάρος της Δ.Ε.Υ.Α. ενός από τα ποινικά 
αδικήματα που αποτελούν κώλυμα πρόσληψης, σύμφωνα 
με το άρθρο 58 του παρόντος Οργανισμού. 

- Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφά¬ 
σεων και εντολών της Διοίκησης, της Γ ενικής Διεύθυνσης 
και των Διευθυντών των Υπηρεσιών. 

Αρθρο 29ο 
Πειθαρχικές κυρώσεις 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό παρά¬ 
πτωμα που δεν προβλέπεται από τον παρόντα Οργανισμό. 

4. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5. Οι πειθαρχικές ποινές διακρίνονταί: 

5.1. Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Είναι 
η ελαφρότερη από τις πειθαρχικές ποινές (καθαρά ηθική). 

5.2. Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

5.3. Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα. 

5.4. Η προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πειθαρ¬ 
χικά παραπτώματα, που διαπράττονται καθ’ υποτροπή. 

5.5. Η οριστική απόλυση. Επιβάλλεται όταν ο εργαζόμενος: 

- διαπράξει σε βάρος της Δ.Ε.Υ.Α. ένα από τα ποινικά 
αδικήματα που αποτελούν κώλυμα πρόσληψης και 

- τιμωρηθεί πέντε φορές μέσα σε ένα έτος με ποινή 
προστίμου ή προσωρινής παύσης ή και τα δύο είδη ποινής. 

5.6. Ο χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 
πλαίσια της καλής πίστης, των συναλλακτικών συνηθειών 
και των χρηστών ηθών. 

Άρθρο 30ο 

Πειθαρχικές διαδικασίες 

Τα πειθαρχικά όργανα διακρίνονταί σε μονομελή και 
πολυμελή. 

1. Τα μονομελή όργανα είναι: 

- Ο Γενικός Δ/ντης για όλο το προσωπικό 

- Οι Διευθυντές των Υπηρεσιών για το προσωπικό που 
υπάγεται στην Υπηρεσία τους. 

Ο Γ ενικός Διευθυντής και οι Διευθυντές των Υπηρεσι¬ 
ών δικαιούται να επιβάλλουν τις πειθαρχικές ποινές της 
έγγραφης και προφορικής επίπληξης και του προστίμου 
μέχρι τις αποδοχές: 

- Τριών ημερών οι Διευθυντές Υπηρεσιών 

-Έξι ημερών ο Γενικός Διευθυντής 

2. Το πενταμελές Πειθαρχικό Συμβούλιο συγκροτείται 
από τον Πρόεδρο του Δ.Σ. της Δ.Ε.Υ.Α.Μ.Π., δύο μέλη 
του Διοικητικού Συμβουλίου, που ορίζονται από αυτό, 
τον Γ ενικό Διευθυντή, και τον Διευθυντή της Υπηρεσίας 
στην οποία ανήκει ο εργαζόμενος που παραπέμπεται. 
Το πολυμελές πειθαρχικό όργανο μπορεί να επιβάλλει 
όλες τις ποινές που προβλέπονται από το άρθρο 18. Οι 
αποφάσεις θα επικυρώνονται από το Δ.Σ. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλ¬ 
λει όλες τις ποινές που προβλέπονται από το άρθρο 71. 
Δηλαδή από την προφορική παρατήρηση μέχρι και την 
οριστική απόλυση. 

4. Η εκτέλεση των πειθαρχικών αποφάσεων γίνεται με 
ευθύνη του τμήματος Προσωπικού. Το πρόστιμο υπολο¬ 
γίζεται επί των τακτικών αποδοχών και παρακρατείται 
από τον πρώτο μετά την απόφαση μήνα. 

5. Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

6. Οι πειθαρχικές παραβάσεις των Διευθυντών υπηρεσι¬ 
ών τιμωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Γ εν. Διευθυντή. 

7. Οι πειθαρχικές παραβάσεις του Γ εν. Διευθυντού τιμω¬ 


ρούνται με απόφαση του Διοικητικού Συμβουλίου της Επι¬ 
χείρησης ύστερα από εισήγηση του Προέδρου της Δ.Ε.Υ.Α. 

8. Το Διοικητικό συμβούλιο μπορεί να εξετάζει πει¬ 
θαρχικά παραπτώματα σε πρώτο βαθμό και σε δεύτερο 
κατόπιν εφέσεως του τιμωρηθέντος. 

9. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχεί¬ 
ρηση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλεται 
η ποινή που αντιστοιχεί στο βαρύτερο παράπτωμα. 

Άρθρο 31ο 
Απολογία 

1. Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προη¬ 
γούμενη έγγραφη, επί αποδείξει κλήση σε απολογία του 
εργαζομένου. 

2. Η απολογία υποβάλλεται μέσα σε πέντε (5) ημέρες 
από της επιδόσεως της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η 
πειθαρχική απόφαση η οποία κοινοποιείται με απόδειξη 
στον καταδικασθέντα. 

3. Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

4. Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς δικαι¬ 
ολογημένες να περιέχουν τα πραγματικά περιστατικά του 
πειθαρχικού παραπτώματος και τον χρόνο που έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
Διευθυντές υπηρεσιών να αναθέτει τη διενέργεια ένορ¬ 
κης διοικητικής εξέτασης. Ο αναλαμβάνων το εν λόγω 
έργο πρέπει εντός μηνός να υποβάλλει στο Διοικητικό 
Συμβούλιο το πόρισμα της εξέτασης. 

Αρθρο 32ο 
Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

Το ονοματεπώνυμο του μισθωτού στον οποίο επιβλή¬ 
θηκε η ποινή. 

Την αιτία επιβολής αυτής και το είδος της ποινής. 

Την ημερομηνία παρακράτησης του προστίμου και τον 
αριθμό της σχετικής απόφασης. 

ΚΕΦΑΛΑΙΟ Η' 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 
Αρθρο 33ο 

Αυτοδίκαιη λύση της εργασιακής σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζό¬ 
μενος θα συμπληρώσει όλες τις προϋποθέσεις για συ- 
νταξιοδότηση λόγω γήρατος, όπως αυτές καθορίζονται 
και απαιτούνται από τους ισχύοντες κάθε φορά Νόμους. 

2. Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για τη συνταξιοδότηση του, το Διοικητικό Συμ¬ 
βούλιο, μετά από αίτησή του, μπορεί να παρατείνει την 
εργασιακή σύμβαση μέχρι την συμπλήρωση των ημερών 
αυτών, όχι όμως πέρα από το 70ο έτος ηλικίας του και 
εφόσον το επιτρέπει η υγεία του. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


47069 


Αρθρο 34ο 

Απόλυση Τακτικού Προσωπικού 

Το τακτικό προσωπικό της Δ.Ε.ΥΑ. απολύεται με από¬ 
φαση του Διοικητικού Συμβουλίου και ύστερα από γραπτή 
καταγγελία της εργασιακής σύμβασης στις ακόλουθες 
περιπτώσεις: 

- Αν του επιβληθεί η πειθαρχική ποινή της οριστικής 
απόλυσης. 

- Αν απουσιάσει αδικαιολόγητα από την υπηρεσία του 
επί 10 συνεχείς εργάσιμες ημέρες ή 50 εργάσιμες ημέρες 
συνολικά μέσα στο ίδιο έτος. 

- Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑ ή Κρατικού Νοσοκομείου. 

Αρθρο 35ο 

Παραίτηση Προσωπικού 

1. Το προσωπικό που υπηρετεί στη Δ.Ε.Υ.Α. δικαιούται να 
παραιτηθεί οποτεδήποτε, με υποβολή γραπτής δήλωσης 
στο Διοικητικό Συμβούλιο της επιχείρησης. 

2. Η λύση της εργασιακής σύμβασης επέρχεται μετά την 
πάροδο τριάντα (30) ημερών από την έκδοση της από¬ 
φασης του Διοικητικού Συμβουλίου ή μετά την πάροδο 
σαράντα πέντε (45) ημερών από την υποβολή της αίτη¬ 
σης και την παράλειψη του Διοικητικού Συμβουλίου να 
εκδώσει απόφαση. Σε περίπτωση σοβαρού και σπουδαίου 
λόγου η λύση της εργασιακής σύμβασης επέρχεται την 
ημέρα γνωστοποίησης του λόγου αυτού στον Πρόεδρο 
και το Διευθυντή της επιχείρησης. 

3. Ο εργαζόμενος μπορεί ελεύθερα να ανακαλέσει γρα¬ 
πτά την παραίτησή του πριν αυτή εισαχθεί στο Διοικητικό 
Συμβούλιο για συζήτηση. 

Μετά την έκδοση της σχετικής απόφασης του Διοι¬ 
κητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτηση του μέσα σε δέκα 
πέντε (15) ημέρες από την έκδοση της απόφασης. 

Το Διοικητικό Συμβούλιο έχει το δικαίωμα να μην απο¬ 
δεχθεί τη δήλωση ανάκλησης της παραίτησης. 

4. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμοτή¬ 
των που έχουν σχέση με την εργασία του. 

5. Ο παραιτούμενος υπάλληλος δεν μπορεί να εγκατα- 
λείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρεω¬ 
μένος να τακτοποιήσει κάθε διαχειριστική, οικονομική ή 
άλλου είδους εκκρεμότητα με την επιχείρηση. 

Αρθρο 36ο 

Κίνητρα Εθελούσιας Εξόδου 

1. Το προσωπικό της Δ.Ε.Υ.Α., με σκοπό την διευκόλυνση 
της επιχείρησης για την ανανέωση του προσωπικού της, 
εφόσον, τεθεί από την Επιχείρηση σε συνεργασία με τους 
εργαζόμενους και εφόσον συντρέχουν οι προϋποθέσεις 
για την συνταξιοδότησή του, έχει τη δυνατότητα να απο¬ 
χωρεί οικειοθελώς από την εργασία του πριν τη συμπλή¬ 
ρωση του ανωτάτου ορίου ηλικίας για συνταξιοδότηση. 

2. Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της Δ.Ε.Υ.Α. 


3. Η απόφαση του Διοικητικού Συμβουλίου πρέπει να 
είναι γενική και να προβλέπει την καταβολή της ανωτέρω 
αποζημίωσης ομοιόμορφα σε όλο το προσωπικό. 

4. Για την αποχώρηση και την καταβολή της πρόσθετης 
αποζημίωσης απαιτείται υποβολή σχετικής αίτησης από 
τον ενδιαφερόμενο, που εγκρίνεται κάθε φορά από το 
Διοικητικό Συμβούλιο της Δ.Ε.Υ.Α. Το Διοικητικό Συμβού¬ 
λιο μπορεί να απορρίψει την αίτηση αν το επιβάλλουν οι 
ανάγκες της υπηρεσίας ή δεν το επιτρέπει η οικονομική 
κατάσταση της επιχείρησης. 

ΑΛΛΕΣ ΔΙΑΤΑΞΕΙΣ 

Αρθρο 37ο 

Μετάταξη προσωπικού που κατέχει οργανικές θέσεις 

1. Μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από 
το Διοικητικό Συμβούλιο της Επιχείρησης ύστερα από 
αίτηση του ενδιαφερομένου, εφόσον υπάρχει κενή θέση 
και ο μετατασσόμενος έχει τα προσόντα για την κατά¬ 
ληψη θέσης στην οποία μετατάσσεται. 

2. Γ ια τη μετάταξη θα πρέπει να εκφράσουν γραπτώς 
τις απόψεις τους ο Γεν. Διευθυντής της Επιχείρησης, 
ο Δ/ντής Υπηρεσίας στην οποία ανήκει ο εργαζόμενος 
και ο Προϊστάμενος του τμήματος προέλευσης αλλά και 
προορισμού του ενδιαφερομένου. 

Αρθρο 38ο 

Μετακίνηση προσωπικού 

1. Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπικού 
από Υπηρεσία σε Υπηρεσία ή από τμήμα σε τμήμα για εξυ¬ 
πηρέτηση πρόσκαιρων έκτακτων αναγκών της επιχείρησης. 
Η προσωρινή μετακίνηση γίνεται, ύστερα από πρόταση 
των Δ/ντών των Υπηρεσιών, με απόφαση του Γ εν. Διευθυ¬ 
ντή στην οποία ορίζεται η ανάγκη που την επέβαλε και η 
διάρκεια παραμονής του εργαζόμενου στη νέα Υπηρεσία. 

3. Επιτρέπεται η μετακίνηση του προσωπικού από 
τμήμα σε τμήμα ή από γραφείο σε γραφείο της ίδιας 
Υπηρεσίας με σκοπό αφενός τη σφαιρική ενημέρωση 
του προσωπικού στα ζητήματα της Υπηρεσίας του και 
αφετέρου την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με από¬ 
φαση του Γεν. Διευθυντή σε συνεργασία με τον Δ/ντή 
της Υπηρεσίας, ενώ από γραφείο σε γραφείο γίνεται 
πάντοτε κατά την κρίση του Προϊσταμένου. 

Αρθρο 39ο 

Εβδομαδιαία κανονική απασχόληση προσωπικού 

1. Το προσωπικό της Δ.Ε.Υ.Α. εργάζεται εφαρμόζοντας 
την εκάστοτε ισχύουσα εργατική νομοθεσία ακολουθώ¬ 
ντας την ισχύουσα νομοθεσία των ΟΤΑ. 

2. Το προσωπικό της Δ.Ε.Υ.Α. εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

3. Γ ια το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Αρθρο 40ο 

Ζημίες-Κάλυψη υπευθύνων 

1. Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 

ανατιθέμενης υπηρεσίας μπορεί να καταλογιστεί ολόκλη¬ 
ρη ή μέρος της στον υπεύθυνο για τη ζημία με απόφαση 
του Διοικητικού Συμβουλίου. 

2. Σε περίπτωση ατυχήματος, με απόφαση του Διοικητι¬ 
κού Συμβουλίου μπορεί να καλυφθεί μέρος ή σύνολο των 
δικαστικών εξόδων και εν γένει δαπανών του υπευθύνου της 
Δ.Ε.Υ.Α. που θα απαγγελθεί σε βάρος του ποινική κατηγορία, 
αν το ατύχημα οφείλεται σε ανώτερη βία ή σε συγγνωστή 
αμέλεια άσχετα από την τελική κρίση του Δικαστηρίου. 

3. Σε περίπτωση εργατικού ατυχήματος κατά τη διάρ¬ 
κεια των εκτελούμενων έργων, η Δ.Ε.Υ.Α. αναλαμβάνει την 
κάλυψη των επιβλεπόντων των έργων υπαλλήλων της, 
με τις προϋποθέσεις της παραγράφου 2 του παρόντος. 

Αρθρο 41ο 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται σε οποιο- 
δήποτε εργαζόμενο και έχουν σχέση με την εργασία και την 
υπηρεσιακή του κατάσταση, επιδίδονται σ' αυτόν με ευθύνη 
του γραφείου προσωπικού. Για το σκοπό αυτό το γραφείο 
προσωπικού τηρεί βιβλίο παραλαβής εγγράφων, που υπο¬ 
γράφεται από αυτόν που παραλαμβάνει το έγγραφο. 

Αρθρο 42ο 

Μεταβατικές διατάξεις και άλλες ρυθμίσεις 

1. Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α. τοποθετούνται με 
βάση τα τυπικά και ουσιαστικά προσόντα τους στις θέ¬ 
σεις που προβλέπονται από αυτόν. Δεν επιτρέπεται καμιά 
μεταβολή σε βάρος των εργαζομένων της Επιχείρησης 
σε ότι αφορά τη μισθολογική κατάσταση και εξέλιξη 
τους, κατά την εφαρμογή του παρόντος Οργανισμού. 

2. Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοποθε¬ 
τείται ανάλογα με την ειδικότητα και τα προσόντα του 
μέχρι τη συνταξιοδότησή του. 

3. Σε περίπτωση στράτευσης προσωπικού της επιχεί¬ 
ρησης, αυτό διατηρεί τη θέση του και εφαρμόζονται σ' 
αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

4. Κάθε ενδεχόμενη μεταβολή στη νομική μορφή της 
Δ.Ε.Υ.Α. δεν μπορεί να έχει καμία δυσμενή συνέπεια, οι¬ 


κονομική ή διοικητική σε βάρος του προσωπικού, που ήδη 
απασχολείται στη Δ.Ε.Υ.Α. κατά το χρόνο της μεταβολής. 

Αρθρο 43ο 

Ερμηνεία και ισχύς του παρόντος Οργανισμού 

1. Η ερμηνεία των διατάξεων του παρόντος Οργανισμού 
ανήκει στην αρμοδιότητα του Διοικητικού Συμβουλίου 
της Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

4. Αντίγραφο πρέπει να χορηγείται με απόδειξη πα¬ 
ραλαβής και σε κάθε νεοπροσλαμβανόμενο εργαζόμε¬ 
νο στο τακτικό προσωπικό. Η υπογραφή της απόδειξης 
παραλαβής του αντιγράφου του Οργανισμού έχει την 
αναμφισβήτητη έννοια ότι ο εργαζόμενος έλαβε πλήρη 
γνώση του και τον αποδέχεται σαν εργασιακή σύμβαση. 

Αρθρο 44ο 
Τελικές Διατάξεις 

Ο Οργανισμός αυτός θα αρχίσει να ισχύει αμέσως μετά 
τη δημοσίευσή του στο Φύλλο Εφημερίδας της Κυβέρνησης. 

Ακροτελεύτιο Αρθρο 
Κάλυψη δαπάνης 

Από την απόφαση αυτή προκαλείται δαπάνη ύψους € 
60.000 για το τρέχον έτος 2013 που θα καλυφθεί από 
τους Κ.Α. 60.00 με τίτλο ΑμοιβέςΈμμισθου Προσωπικού» 
και 60.03 με τίτλο «Εργοδοτικές Εισφορές» του Προϋπο¬ 
λογισμού της Δ.Ε.Υ.Α. Μινώα Πεδιάδας. Για τα επόμενα 
έτη προκαλείται ετήσια δαπάνη ύψους € 435.620,00 η 
οποία θα προβλέπεται στους αντίστοιχους προϋπολο- 
γισμούς.Μετά την έγκριση και την έναρξη ισχύος του 
καταργείται κάθε προηγούμενος Ο.Ε.Υ. της Δ.Ε.Υ.Α. Μι- 
νώα Πεδιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 17 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΓΕΩΡΓΙΟΣ ΔΕΙΚΤΑΚΗΣ 

